## 

***ՀԱՇՎԵՏՎՈՒԹՅՈՒՆ***

***ՀԱՆՐԱԿՐԹԱԿԱՆ ՀԻՄՆԱԿԱՆ ԸՆԴՀԱՆՈՒՐ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ***

***2024 ԹՎԱԿԱՆԻ 2-ՐԴ ԿԻՍԱՄՅԱԿՈՒՄ ԻՐԱԿԱՆԱՑՎԱԾ ՍՏՈՒԳՈՒՄՆԵՐԻ ԵՎ ՏՆՕՐԵՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԿԱՏԱՐՈՂԱԿԱՆՆԵՐԻ ՀԱՄԱԴՐՄԱՆ ԱՐԴՅՈՒՆՔՆԵՐԻ ՄԱՍԻՆ***

******

**ԲՈՎԱՆԴԱԿՈՒԹՅՈՒՆ**

[***ՆԱԽԱԲԱՆ*** 3](#_Toc192749761)

[***1. ԽԱԽՏՈՒՄՆԵՐԻ ԲՆՈՒՅԹՆԵՐԸ՝ ԸՍՏ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ 12***](#_Toc192749762)

[***2. ՍՏՈՒԳՄԱՆ ԱՐԴՅՈՒՆՔՆԵՐԻ ԱՄՓՈՓ ՊԱՏԿԵՐ 29***](#_Toc192749763)

[***3. ԸՆԴՀԱՆՈՒՐ ՏԵՂԵԿԱՏՎՈՒԹՅՈՒՆ ԴՊՐՈՑՆԵՐԻՆ ՏՐՎԱԾ ՀԱՆՁՆԱՐԱՐԱԿԱՆՆԵՐԻ ԵՎ 2-ՐԴ ԿԻՍԱՄՅԱԿՈՒՄ ՏՆՕՐԵՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԿԱՏԱՐՈՂԱԿԱՆՆԵՐԻ ՀԱՄԱԴՐՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ 36***](#_Toc192749764)

[***4․ 2023, 2024 ԹՎԱԿԱՆՆԵՐԻ ԱՌԱՎԵԼ ՀԱՃԱԽ ԿՐԿՆՎՈՂ ԽԱԽՏՈՒՄՆԵՐԻ ՀԱՄԱԴՐՄԱՆ ԱՄՓՈՓ ՊԱՏԿԵՐ 39***](#_Toc192749765)

[***5.ԱՄՓՈՓՈՒՄ 44***](#_Toc192749766)

# ՆԱԽԱԲԱՆ

***13 մարտի 2025թ.***

Հիմք ընդունելով Հայաստանի Հանրապետության կառավարության (այսուհետ` Կառավարություն) 2018 թվականի հոկտեմբերի 4-ի № 1139-Ն որոշմամբ հաստատված N 2 հավելվածի ստուգաթերթերը (փոփ․՝ 2024 թվականի օգոստոսի 8-ի N 1235-Ն), Հայաստանի Հանրապետության կրթության տեսչական մարմնի (այսուհետ` տեսչական մարմին) 2024 թվականի գործունեության և ստուգումների տարեկան ծրագրերը, ի կատարումն տեսչական մարմնի ղեկավարի համապատասխան հրամանների՝ **2024** թվականի **2-րդ** կիսամյակում **63** հանրակրթական հիմնական ընդհանուր ծրագրեր իրականացնող ուսումնական հաստատություններում (այսուհետ նաև՝ դպրոց) իրականացվել են ստուգումներ։

**2024** **թվականի 2-րդ կիսամյակում՝ ըստ Հայաստանի Հանրապետության մարզերի (այսուհետ՝ ՀՀ մարզեր) և Երևան քաղաքի բաշխվածության, ամփոփվել են** ներքոնշյալ դպրոցների ստուգումների արդյունքները․

* ***Երևան քաղաքում գործող 18 դպրոցներում.*** *Երևանի հհ. 37, 104, 106, 110, 143, 166, 174, Երևանի Հ․ Մաթևոսյանի անվան հիմնական, Երևանի հ․ 108 միջնակարգ, Երևանի հ․հ 170, 184 ավագ դպրոցներ, Երևանի լսողության խանգարումներ ունեցող երեխաների հատուկ կրթահամալիր, Երևանի «Օլիմպոս» կրթահամալիր-ավագ դպրոց, ««Շիրակացու ճեմարան» միջազգային գիտակրթական համալիր» ՓԲԸ (այսուհետ՝ Շիրակացու ճեմարան), «Քվանտ» ուսումնագիտական Ա/Կ, «Գազպրոմ Արմենիա» փակ բաժնետիրական ընկերության «Ուսումնա-սպորտային» հիմնարկ (այսուհետ՝ Գազպրոմ Արմենիայի ուսումնա-սպորտային հիմնարկ), «Տաթև դպրոց» hիմնարկ (այսուհետ՝ Տաթև դպրոց), «Մոսկվայի Մ․Վ․ Լոմոնոսովի անվան պետական համալսարանի մասնաճյուղին կից Ա․Հ․ Երիցյանի անվան վարժարան» ՍՊԸ (այսուհետ՝ Լոմոնոսովի վարժարան),*
* ***ՀՀ Արմավիրի մարզի 12 դպրոցներում.*** *Վաղարշապատի հ․ 12 հիմնական, Պտղունքի, Նորապատի, Մյասնիկյանի, Ոսկեհատի, Մերձավանի, Արտիմետի, Այգեշատի, Այգեշատի Յու․ Հովհաննիսյանի անվան, Այգեկի միջնակարգ դպրոցներ, Արմավիրի Տիգրան Մեծ ռազմամարզական հատուկ վարժարան, «Էջմիածնի Գրիգոր Լուսավորիչ համալսարանի հանրակրթական միջնակարգ դպրոց» Ա/Կ (այսուհետ՝ Էջմիածնի Գր. Լուսավորիչի միջնակարգ դպրոց)**,*
* ***ՀՀ Արարատի մարզի******8 դպրոցներում․*** *Արտաշատի հհ․ 3, 5 հիմնական, Այնթապի հ. 2, Խաչփարի, Հովտաշենի, Արբաթի, Նոյակերտի, Վարդաշենի միջնակարգ դպրոցներ,*
* ***ՀՀ Արագածոտնի մարզի 4 դպրոցներում․*** *Արագածի հ․ 2, Հնաբերդի, Գեղադիրի, Գառնահովիտի միջնակարգ դպրոցներ,*
* ***ՀՀ Գեղարքունիքի մարզի 5 դպրոցներում․*** *Սեմյոնովկայի հիմնական, Ջիլի, Վանեվանի, Սոթքի, Վարսերի միջնակարգ դպրոցներ,*
* ***ՀՀ Լոռու մարզի 4 դպրոցներում.*** *Վանաձորի հհ․ 15, 21 հիմնական, Դարպասի միջնակարգ դպրոցներ, Վանաձորի մաթեմատիկայի և բնագիտական առարկաների խորացված ուսուցմամբ հատուկ դպրոց (այսուհետ՝ Վանաձորի խորացված ուսուցմամբ հատուկ դպրոց),*
* ***ՀՀ Սյունիքի մարզի 4 դպրոցներում․*** *Կապանի հ․ 13, Լեռնաձորի հիմնական, Մեղրու հ․ 1, Ույծի միջնակարգ դպրոցներ,*
* ***ՀՀ Վայոց ձորի մարզի 2 դպրոցներում․*** *Արտաբույնքի, Շատինի միջնակարգ դպրոցներ,*
* ***ՀՀ Շիրակի մարզի 2 դպրոցում****․ Գյումրու հ․ 2 ավագ դպրոց, «Գյումրու օլիմպիական հերթափոխի պետական մարզական քոլեջ»* *(հանրակրթական ծրագիր**) (այսուհետ՝ Գյումրու օլիմպիական հերթափոխի պետական մարզական քոլեջ),*
* ***ՀՀ Կոտայքի մարզի 2 դպրոցներում․*** *Քասախի հ․ 1, Պտղնիի միջնակարգ դպրոցներ,*
* ***ՀՀ Տավուշի մարզի******2 դպրոցներում․*** *Զորական, Չորաթանի միջնակարգ դպրոցներ։*

***Ստուգված դպրոցներից՝***

***Ծանոթություն՝***

***ԱՅԼ\****

* *Նախադպրոցական, տարրական, հիմնական, միջնակարգ հանրակթական ծրագրեր իրականացնող՝ Շիրակացու ճեմարան, Գազպրոմ Արմենիայի ուսումնա-սպորտային հիմնարկ, «Քվանտ» ուսումնագիտական Ա/Կ,*
* *տարրական, հիմնական, միջնակարգ՝ Երևանի «Օլիմպոս» կրթահամալիր-ավագ դպրոց, Երևանի լսողության խանգարումներ ունեցող երեխաների հատուկ կրթահամալիր,*
* *տարրական, հիմնական՝ Տաթև դպրոց,*

*հիմնական, միջնակարգ՝ Գյումրու օլիմպիական հերթափոխի պետական մարզական քոլեջ, Վանաձորի խորացված ուսուցմամբ հատուկ դպրոց*

Դպրոցներից **6-ը (10%)՝** ոչ պետական են:

Տեսչական մարմնի կողմից դպրոցների համար ստուգմամբ ընդգրկված ժամանակահատված է սահմանվել **2022 թվականի օգոստոսի 20-ից մինչև ստուգումը սկսելու օրը:**

Կրթության բնագավառը կարգավորող օրենսդրության պահանջների խախտումներ հայտնաբերվել են ստուգված **բոլոր դպրոցներում**, որոնց վերաբերյալ կազմվել է **63 ակտ**:

***Ստուգումների արդյունքում արձանագրվել են «Հանրակրթության մասին» օրենքի, ինչպես նաև կրթության բնագավառը կարգավորող 21 նորմատիվ իրավական ակտերի 163 պահանջների խախտումներ:***

Դպրոցների տնօրեններին և համապատասխան լիազորված մարմինների ղեկավարներին տրամադրվել է ստուգման արդյունքը (ակտ), իսկ հանձնարարականի առկայության դեպքում նաև՝ կարգադրագիրը (լիազորված մարմնի ղեկավարին՝ պատճենը)։

**Լիազոր մարմինների ղեկավարներին առաջարկվել է՝**

* քննարկել ստուգումների արդյունքները, ձեռնարկել համապատասխան միջոցներ,
* արդյունքների մասին տեղեկացնել տեսչական մարմնին:

**Լիազոր մարմինների ղեկավարներին տեղեկացվել է նաև.**

* Դպրոցների կանոնադրություններում չեն ամրագրվել Կառավարության համապատասխան որոշումներով կատարված փոփոխությունները (տե´ս Աղյուսակ 1-ը):
* Դպրոցներում սահմանված կարգով նոր կոլեգիալ կառավարման մարմիններ (այսուհետ՝ խորհուրդ) չեն ձևավորվել (տե´ս Աղյուսակ 1-ը):
* Խորհուրդները գործում են կրթության բնագավառը կարգավորող օրենսդրության պահանաջների խախտմամբ:

***Աղյուսակ 1***

|  |  |  |  |
| --- | --- | --- | --- |
| ***Դպրոցի անվանում*** | | ***Կանոնադրության փոփոխություններ*** | ***Նոր խորհրդի ձևավորում*** |
| ***Հայաստանի Հանրապետության կրթության, գիտության, մշակույթի և սպորտի (այսուհետ՝ ԿԳՄՍ) նախարարին*** | | | |
| *Գյումրու հ. 2 ա/դ* | |  |  |
| *Երևանի հ. 170 ա/դ* | |  |  |
| *Վանաձորի մաթեմատիկայի և բնագիտական առարկաների խորացված ուսուցմամբ հատուկ դպրոց* | |  |  |
| *Երևանի հ. 184 ավագ դպրոց* | |  |  |
| *Երևանի Օլիմպոս կրթահամալիր-ավագ դպրոց* | |  |  |
| *Երևանի լսողության խանգարումներ ունեցող երեխաների հատուկ կրթահամալիր* | |  |  |
| ***Երևանի քաղաքապետին*** | | | |
| *Երևանի հ. 104 հ/դ* | |  |  |
| *Երևանի հ. 166 հ/դ* | |  |  |
| *Երևանի հ. 174 հ/դ* | |  |  |
| ***ՀՀ Արարատի մարզպետին*** | | | |
| *Արտաշատի հ. 3 հ/դ* | |  |  |
| *Արտաշատի հ. 5 հ/դ* | |  |  |
| *Արբաթի մ/դ* | |  |  |
| *Այնթափի հ. 2 մ/դ* | |  |  |
| *Նոյակերտի մ/դ* | |  |  |
| *Վարդաշենի մ/դ* | |  |  |
| *Խաչփարի մ/դ* | |  |  |
| ***ՀՀ Արմավիրի մարզպետին*** | | | |
| *Մերձավանի մ/դ* | |  |  |
| *Պտղունքի մ/դ* | |  |  |
| ***ՀՀ Կոտայքի մարզպետին*** | | | |
| *Պտնիի մ/դ* | |  |  |
| *Ընդամենը* |  | ***17*** | ***8*** |

**Լիազոր մարմինների ղեկավարներին միաժամանակ տեղեկացվել է՝**

**ՀՀ Գեղարքունիքի մարզպետին.**

**Սեմյոնովկայի հիմնական դպրոց.** կառավարման նոր համակարգի անցում չկատարած դպրոցին հատկացվել է նոր կառավարման համակարգի անցում կատարած դպրոցի կանոնադրություն:

**ՀՀ Արագածոտնի մարզպետին.**

**Գեղադիրի միջնակարգ դպրոց.** խորհրդի կազմում ընդգրկված մանկավարժական և ծնողական խորհուրդների կողմից առաջադրված թեկնածուների ընտրությունների վերաբերյալ համապատասխան խորհուրդների արձանագրություններ առկա չեն:

**ԿԳՄՍ նախարարին** ներկայացվել են ստուգման արդյունքում հայտնաբերված մի շարք խնդիրներ, որոնց համար անհրաժեշտ են համապատասխան իրավական կարգավորումներ.

**Գյումրու օլիմպիական հերթափոխի պետական մարզական քոլեջ.** համաձայն «Կրթության մասին» օրենքի 3-րդ հոդվածի 9-րդ մասի՝ «քոլեջը` արհեստագործական և միջին մասնագիտական կրթական ծրագիր իրականացնող մասնագիտական ուսումնական հաստատություն է․», իսկ ըստ հաստատության կանոնադրության 1-ին կետի՝ «… հանրակրթական և միջին մասնագիտական կրթական ծրագրեր իրականացնող պետական ոչ առևտրային կազմակերպություն է», ըստ 12-րդ կետի՝ «Քոլեջի գործունեության հիմնական առարկան սովորողների ուսումը և մարզումը կազմակերպելն է՝ հիմնական, միջնակարգ հանրակրթական, միջին մասնագիտական և մարզական ծրագրեր իրականացնելու միջոցով», իսկ 13-րդ կետի 4-րդ ենթակետով սահմանված է՝ «Քոլեջի գործունեության հիմնական նպատակներն են՝ ... հանրակրթական և միջին մասնագիտական ծրագրերի իրականացումը:

Ստուգմամբ պարզվել է, որ հաստատությունն ուսումնական պլանը կազմելիս առաջնորդվել է ԿԳՄՍ նախարարի 2023 թվականի հուլիսի 27-ի N 98-Ն հրամանով հաստատված Հավելված 1-ի և Հավելված 2-ի 4-րդ գլուխների (Հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների ուսումնական պլաններ) N 1 աղյուսակներով: «Ֆիզկուլտուրա» առարկան, որը դասացուցակում արտացոլված չէ որպես ուսումնական առարկա, ուսուցանվում է համապատասխան մարզիչների կողմից ըստ մարզաձևերի՝ որպես մասնագիտական առարկա (ծրագրերը չեն համապատասխանում «Ֆիզկուլտուրա» առարկայի հաստատված ծրագրերին), որին բոլոր դասարաններում հատկացվում է նաև ամբողջ դպրոցական բաղադրիչը: Այդ շրջանակներում, հաշվի առնելով հաստատության մասնագիտական մարզական ուղղվածությունը, հաստատությունում չի ձևավորվում «Մասնագիտական կողմնորոշում» պարտադիր խմբակը:

Պարզվել է նաև, որ հաստատությունն ընդգրկված չէ Դասագրքերի շրջանառու հիմնադրամում, դասագրքերը ձեռք են բերվում հաստատության ուսուցիչների, սովորողների կողմից կամ օգտագործվում են էլեկտրոնային դասագրքեր:

**Վանաձորի խորացված ուսուցմամբ հատուկ դպրոցը** 2023-2024, 2024-2025 ուսումնական տարիների ուսումնական պլանները կազմելիս V-IX դասարաններում առաջնորդվել է ԿԳՄՍ նախարարի 2023 թվականի հուլիսի 27-ի N 98-Ն հրամանով հաստատված Հավելված 1-ի և Հավելված 2-ի 4-րդ գլուխների (Հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների ուսումնական պլաններ) N 1 աղյուսակներով, X-XII դասարաններում՝ Հավելված 1-ի և Հավելված 2-ի 5-րդ գլուխների (Հանրակրթական հիմնական ընդհանուր պետական ծրագրեր իրականացնող առանձին գործող ավագ դպրոցի ուսումնական պլաններ) N 18 աղյուսակներով (Ավագ դպրոցի բնագիտամաթեմատիկական հոսքի ուսումնական պլաններ), հաշվի է առնվել նաև նախարարության կողմից իրականացվող պիլոտային ծրագրով XI, XII դասարաններում «ՏՀՏ», «Հեռահաղորդակցության հիմունքներ», «Միկրոէլեկտրոնիկա» առարկաների ներմուծումը, ինչպես նաև առաջնորդվել է առկա ուղեցույցներով՝ համապատասխանեցնելով դպրոցի առանձնահատկություններին, սովորողների նախասիրություններին և կարողություններին։ Խորացված ուսուցում ապահովելու նպատակով դպրոցական բաղադրիչը բաշխվել է մաթեմատիկային և բնագիտական առարկաներին:

**Էջմիածնի Գր․ Լուսավորիչի միջնակարգ դպրոցի** արտադրական կոոպերատիվի կանոնադրությամբ սահմանված չեն դպրոցի գործունեությունը կանոնակարգող դրույթներ։

**Արմավիրի Տիգրան Մեծ ռազմամարզական հատուկ վարժարանի** կանոնադրությունը հաստատվել է 2003 թվականին և չի համապատասխանում կրթության բնագավառը կարգավորող օրենսդրությանը։

**Երևանի լսողության խանգարումներ ունեցող երեխաների հատուկ կրթահամալիրի** կանոնադրությունը չի համապատասխանում օրինակելի կանոնադրության պահանջներին։

**«Քվանտ» ուսումնագիտական Ա/Կ-ի և Գազպրոմ Արմենիայի ուսումնա-սպորտային հիմնարկի** առարկայական ծրագրերը հանրակրթության պետական նոր չափորոշչի ներդրումից հետո չեն վերանայվել։

**Լոմոնոսովի վարժարան.** ԿԳՄՍ նախարարի 2018 թվականի հուլիսի 26-ի N 759-Ա/2 հրամանով հաստատված ուսումնական պլանում «Ռուս գրականություն» առարկան ընդգրկված է ընտրովի առարկաների ցանկում, սակայն այս առարկան ուսումնասիրում են X-XII դասարանների բոլոր սովորողները: Սովորողների կողմից «Ռուս գրականություն» առարկայի խորացված ուսուցումն ընտրելու վերաբերյալ փաստաթղթեր առկա չեն:

Վարժարանը, լինելով սահմանափակ պատասխանատվությամբ ընկերություն, ունի միայն համապատասխան կանոնադրություն։

Վարժարանի ներքին գնահատումը չի իրականացվել սահմանված կարգի պահանջներին համապատասխան։

***Ամփոփելով 2024 թվականի 2-րդ կիսամյակում իրականացված ստուգումների արդյունքները՝ պարզվել է.***

Խախտում հայտնաբերվել է ստուգված **բոլոր** դպրոցներում, իսկ խախտումը վերացնելու նպատակով հանձնարարական տրվել է դպրոցների **90%-ին։**

Ստուգումների արդյունքում հայտնաբերվել են **1362** խախտումներ, որոնցից **40-ի** **(3%)** վերաբերյալ առանձին գրություններով տեղեկացվել են լիազոր մարմինների ղեկավարներին:

Խախտումները վերացնելու նպատակով տեսչական մարմնի ղեկավարի համապատասխան կարգադրագրերով տրվել են հանձնարարականներ, որոնք կազմել են արձանագրված խախտումների **30%-ը:** Վերացման ենթակա չեն խախտումների **67%-ը:**

Խախտումների մեծ թիվը պայմանավորված է այն հանգամանքով, որ մի շարք գործընթացներ տվյալ դպրոցը չի իրականացրել երկու ուսումնական տարի․ տնօրենի կողմից ուսումնադաստիարակչական գործունեության մասին հաշվետվությունների ներկայացում դպրոցի խորհրդին, մանկավարժական աշխատողների հաշվետվությունների հաստատում, համադպրոցական և դասարանական ծնողական ժողովների նիստերի արձանագրությունների և ընդունված որոշումների հրապարակում հաստատության կայքէջում, ներքին գնահատման գործընթացի իրականացում, ներկայացում կառավարման և խորհրդակցական մարմիններին, վարչական աշխատողների ուսումնական ծանրաբեռնվածության համապատասխանություն, մեկից ավելի առարկաների ուսուցիչների թափուր տեղերի մրցույթների ընթացակարգերի, խորհրդի գործունեության, խորհրդակցական մարմինների ձևավորման և գործունեության ապահովում, առարկայական օլիմպիադայի դպրոցական փուլի կազմակերպում և այլն։

Ստուգումների արդյունքների ամփոփումից պարզվել է, որ՝ ըստ դպրոցների և խախտումների թվի, առավել հաճախ կրկնվել են հետևյալ բնույթների խախտումները․

***ԱՌԱՎԵԼ ՀԱՃԱԽ ԿՐԿՆՎԱԾ***

***ԽԱԽՏՈՒՄՆԵՐԻ ԲՆՈՒՅԹՆԵՐ***

* ***ԸՍՏ ԴՊՐՈՑՆԵՐԻ ԹՎԻ (%)՝***

1. ***պաշտոնային պարտականությունների կատարում՝ 53 (84%),***
2. ***մանկավարժական աշխատողների նշանակում՝ 42 (67%),***
3. ***խորհրդակցական մարմինների ձևավորում և գործունեություն,***

***ուսուցչի թափուր տեղի մրցույթի ընթացակարգ՝ 33-ական (52-ական %) դպրոցներ***

* ***ԸՍՏ ԽԱԽՏՈՒՄՆԵՐԻ ԹՎԻ (%)՝***

1. ***պաշտոնային պարտականությունների կատարում՝ 448 (33%),***
2. ***մանկավարժական աշխատողների նշանակում՝ 206 (15%),***
3. ***խորհրդակցական մարմինների ձևավորում և գործունեություն՝ 188 (14%) խախտումներ***

Պաշտոնային պարտականությունների կատարման խախտումների **57%-ը** վերաբերել է մանկավարժական աշխատողների պաշտոնային պարտականությունների կատարմանը, մանկավարժական աշխատողների նշանակման խախտումների **80%-ը՝** ուսուցչի նշանակմանը, խորհրդակցական մարմինների ձևավորման և գործունեության խախտումների **34%-ը**՝ մանկավարժական խորհրդի ձևավորմանը և գործունեությանը։

***ԱՌԱՎԵԼ ՀԱՃԱԽ ԿՐԿՆՎԱԾ***

***ՎԵՐԱՑՄԱՆ ՉԵՆԹԱԿԱ ԽԱԽՏՈՒՄՆԵՐԻ ԲՆՈՒՅԹՆԵՐ***

* ***ԸՍՏ ԽԱԽՏՈՒՄՆԵՐԻ ԹՎԻ (%)՝***

1. ***պաշտոնային պարտականությունների կատարում՝ 221 (24%),***
2. ***խորհրդակցական մարմինների ձևավորում և գործունեություն՝ 154 (17%),***
3. ***ուսուցչի թափուր տեղի մրցույթի ընթացակարգ, կառավարման մարմնի գործունեություն՝ 116-ական (13-ական %) խախտումներ***

Ինչպես արդեն նշվել է՝ արձանագրված խախտումների **67%-ը** վերացնել հնարավոր չէ։ Պատճառն այն է, որ այդ խախտումները կատարվել են նախորդ ուսումնական տարում, կամ ավարտվել է տվյալ գործընթացի իրականացման ժամկետը, կամ խախտումը շտկվել է ստուգմամբ ընդգրկվող ժամանակահատվածում։

Մանկավարժական աշխատողների պարագայում՝ ստուգմամբ ընդգրկվող ժամանակահատվածում լրացել է պահանջվող աշխատանքային ստաժը, կամ խախտումով նշանակված անձը փոխարինել է ժամանակավորապես, կամ նշանակվել է մինչև մրցույթի կայանալը, կամ ազատվել է աշխատանքից:

***ԱՌԱՎԵԼ ՀԱՃԱԽ ՏՐՎԱԾ***

***ՀԱՆՁՆԱՐԱՐԱԿԱՆՆԵՐԻ ԲՆՈՒՅԹՆԵՐ***

* ***ԸՍՏ ՀԱՆՁՆԱՐԱՐԱԿԱՆՆԵՐԻ ԹՎԻ (%)՝***

1. ***պաշտոնային պարտականությունների կատարում՝ 227 (56%),***
2. ***մանկավարժական աշխատողների նշանակում՝ 103 (26%),***
3. ***խորհրդակցական մարմինների ձևավորում և գործունեություն՝ 34 (8%) հանձնարարականներ***

Ստուգումների արդյունքում հանձնարարականներ տրվել են **57 (90%)** դպրոցների, իսկ մանկավարժական աշխատողների նշանակման՝ **36 (57%)** դպրոցների:

Մանկավարժական աշխատողների նշանակման հանձնարարականները կազմել են տրված հանձնարարականների **26%-ը:**

Մանկավարժական աշխատողների նշանակման հանձնարարականների **80%-ը** վերաբերել է սահմանված կարգի պահանջներին համապատասխան ուսուցչի նշանակմանը:

**2024 թվականի 2-րդ կիսամյակը,** որպես հանձնարարականների կատարողականների ներկայացման ժամկետ սահմանվել է **61** դպրոցների **299** հանձնարարականների կատարման համար: Գրություն չեն ներկայացրել **20** դպրոցներ (**107** հանձնարարական)։

***ԸՍՏ ԴՊՐՈՑՆԵՐԻՑ ՍՏԱՑՎԱԾ ԿԱՏԱՐՈՂԱԿԱՆՆԵՐԻ՝***

***192 ՀԱՆՁՆԱՐԱՐԱԿԱՆՆԵՐԻՑ***

Մանկավարժական աշխատողների նշանակմանը վերաբերող **108** հանձնարարականներից կատարվել է **32-ը,** չի կատարվել՝ **9-ը,** մասամբ է կատարվել՝ **32-ը,** իսկ **35** հանձնարարականների կատարման վերաբերյալ դպրոցների տնօրենների կողմից կատարողականներ չեն ներկայացվել։

***Մանկավարժական աշխատողների նշանակման հանձնարարականների 88%-ը վերաբերել է ուսուցչի սահմանված կարգով նշանակմանը***

Ստուգումների արդյունքների, ստուգված դպրոցներին տրված հանձնարարականների և 2-րդ կիսամյակում ստացված կատարողականների վերլուծությունից հետևում է, որ **գերակա խնդիրը շարունակում է մնալ** մանկավարժական աշխատողի, հիմնականում՝ ուսուցչի, սահմանված կարգի պահանջների խախտումով նշանակումը:

# *1.* *ԽԱԽՏՈՒՄՆԵՐԻ ԲՆՈՒՅԹՆԵՐԸ՝ ԸՍՏ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ*

Ստուգումների արդյունքում պարզվել է, որ դպրոցների տնօրենների լիազորությունների ոչ պատշաճ կատարման հետևանքով արձանագրվել են ինչպես նույնաբնույթ, այնպես էլ տարաբնույթ խախտումներ: Այսպես.

Դպրոցի տնօրենը, համաձայն պաշտոնների անվանացանկի և պաշտոնի նկարագրի անցկացնում է ուսուցչի թափուր տեղի համար մրցույթը, մանկավարժական աշխատողների ընտրությունը, բաշխում աշխատանքը, վերահսկում մանկավարժական աշխատողների պաշտոնային պարտականությունների կատարումը, սակայն ստուգման արդյունքների ամփոփումից պարզվել է, որ մի շարք դպրոցներում այս գործընթացները կատարվել են սահմանված պահանջների խախտմամբ:

**Մանկավարժական աշխատողների նշանակման խախտումներ** կատարել են ստուգված դպրոցների **67%-ը**։Արձանագրված խախտումների գերակշիռ մասը՝ **164-ը (80%)** վերաբերել է **ուսուցչի** (մինչև մրցույթ, մրցույթի հաղթող, առանց մրցույթի, ներառյալ՝ որակավորման պահանջների համապատասխանություն, ժամանակավորապես փոխարինող, մրցույթի մասնակից), իսկ **42-ը (20%)՝ այլ մանկավարժական աշխատողների** նշանակմանը (ուսումնական աշխատանքների գծով տեղակալ, դաստիարակչական աշխատանքների կազմակերպիչ, «Նախնական զինվորական պատրաստվածություն» (այսուհետ՝ ՆԶՊ) առարկայի ուսուցիչ, հոգեբան, գրադարանավար, ուսուցչի օգնական, լաբորանտ, խմբակավար, Էլեկտրոնային կառավարման և դասավանդման ապահովման մասնագետ)։

Սահմանված պահանջների խախտումով նշանակված **151** մանկավարժական աշխատողներից **115-ը (76%)** ուսուցիչներ են**, 36-ը (24%)՝** այլ մանկավարժական աշխատողներ:

Խախտումների (206) և խախտումով նշանակված մանկավարժական աշխատողների (151) թվային տվյալների անհամապատասխանությունը կապված է հետևյալ հանգամանքների հետ․ միևնույն անձին խախտումով հատկացվել են միաժամանակ 1-ից ավելի առարկաներ, պարբերաբար նշանակվել է բացակայող ուսուցչին ժամանակավորապես փոխարինող , նշանակվել է առանց մրցույթի, չունենալով նաև համապատասխան որակավորում, կամ՝ մինչև մրցույթը, այնուհետև՝ որպես մրցույթի հաղթող և այլն:

***Երևանի հհ․ 104, 106, 143, Երևանի Հ․ Մաթևոսյանի անվան,***

***Սեմյոնովկայի, Կապանի հ․ 13, Վանաձորի հ․ 21, Լեռնաձորի,***

***Արտաշատի հհ․ 3, 5 հիմնական,***

***Երևանի հ․ 108, Հնաբերդի, Զորականի, Գեղադիրի, Արտաբույնքի, Նորապատի, Շատինի, Գառնահովիտի, Հովտաշենի, Պտղնիի,***

***Դարպասի, Մյասնիկյանի, Մերձավանի, Այգեշատի, Ույծի, Վարսերի, Այնթափի հ․ 2, Այգեշատի Յու․ Հովհաննիսյանի անվան,***

***Նոյակերտի, Արտիմետի, Այգեկի,***

***Էջմիածնի Գր․ Լուսավորիչի միջնակարգ,***

***Գյումրու հ․ 2 ավագ դպրոցներ,***

***Երևանի «Օլիմպոս» կրթահամալիր-ավագ դպրոց,***

***Արմավիրի Տիգրան Մեծ ռազմամարզական հատուկ վարժարան, Լոմոնոսովի վարժարան, Շիրակացու ճեմարան,***

***«Քվանտ» ուսումնագիտական Ա/Կ, Գազպրոմ Արմենիայի***

***ուսումնա-սպորտային հիմնարկ, Տաթև դպրոց,***

***Երևանի լսողության խանգարումներ ունեցող երեխաների***

***հատուկ կրթահամալիր,***

***Գյումրու օլիմպիական հերթափոխի պետական մարզական քոլեջ***

**Ուսուցչի թափուր տեղի մրցույթի ընթացակարգի խախտումները** վերաբերել են մրցույթի հայտարարման ժամկետին, պարբերականությանը, մրցույթի հայտարարմանը՝ մինչ մանկավարժական աշխատողների անվանացանկով և տարիֆիկացիոն ցուցակով նախատեսված, սակայն ուսուցչի կողմից չզբաղեցված պաշտոնի առաջանալը, մրցույթի հայտարարության հրապարակմանը, հանձնաժողովի ձևավորմանը, ձևավորման ժամկետին, ստուգված թեստային առաջադրանքի միավորի տակ հանձնաժողովի անդամների ստորագրությունների, միայն հաղթող մասնակցի թեստի, ընդհանրապես թեստերի առկայությանը, հարցազրույցի ձայնագրմանը, արձանագրմանը։

Արձանագրվել են մրցութային հանձնաժողովի ձևավորման հետևյալ բնույթների խախտումներ․ տարբեր առարկաների ուսուցիչների թափուր տեղերի մրցույթների համար մեկ հանձնաժողովի ձևավորում, ձևավորված հանձնաժողովում համապատասխան առարկայական մեթոդական միավորման նախագահի, տնօրենի մասնագիտացված կրթական աջակցությունների գծով տեղակալի, հոգեբանի, ուսուցչի օգնականի, այլ դպրոցից ուսուցչի, ՆԶՊ առարկայի ուսուցչի թափուր տեղի համար անցկացվող մրցույթի հանձնաժողովում Հայաստանի Հանրապետության պաշտպանության նախարարության զորակոչային և զորահավաքային համալրման ծառայության համապատասխան տարածքային ստորաբաժանման ներկայացուցչի, ինչպես նաև՝ 7 անդամի ընդգրկում։

Մինչև ուսուցչի թափուր տեղի համալրումը, ինչպես նաև՝ մրցույթի արդյունքում սահմանված պահանջների անհամապատասխանությամբ նշանակված ուսուցիչներին վերաբերող խախտումները ներկայացվել են մանկավարժական աշխատողների նշանակման խախտումների հետ:

***Երևանի հհ․ 104, 106, 143, 174, Կապանի հ․ 13, Լեռնաձորի հիմնական,***

***Երևանի հ․ 108, Արագածի հ․ 2, Հնաբերդի, Զորականի, Չորաթանի, Արտաբույնքի, Շատինի, Գառնահովիտի, Պտղնիի, Դարպասի, Մերձավանի, Ույծի, Մեղրու հ․ 1, Վարսերի, Արբաթի, Այնթափի, Այգեշատի Յու․ Հովհաննիսյանի անվան, Նոյակերտի, Վարդաշենի, Այգեկի միջնակարգ,***

***Երևանի հհ․ 170, 184, Գյումրու հ․ 2 ավագ դպրոցներ,***

***Երևանի «Օլիմպոս» կրթահամալիր-ավագ դպրոց,***

***Վանաձորի խորացված ուսուցմամբ հատուկ դպրոց,***

***Արմավիրի Տիգրան Մեծ ռազմամարզական հատուկ վարժարան, Երևանի լսողության խանգարումներ ունեցող երեխաների հատուկ կրթահամալիր***

**Վարչական աշխատողի ուսումնական ծանրաբեռնվածության խախտումները** վերաբերել են տնօրենի, տնօրենի տեղակալի, տնօրենի ուսումնական աշխատանքի, մասնագիտացված կրթական աջակցությունների գծով տեղակալների ուսումնական ծանրաբեռնվածությանը, որակավորման պահանջների համապատասխանությանը։

Ստուգման արդյունքում արձանագրվել են խախտումներ, որոնք վերաբերել են վարչական աշխատողների դասավանդմանը այն պարագայում, երբ ուսուցչի թափուր տեղի համար սահմանված կարգով մրցույթ(ներ) չի հայտարարվել։ Որոշ դեպքերում վարչական աշխատողը փոխարինել է հիմնական աշխատողին։

***Երևանի հհ․ 37, 104, Վանաձորի հ․ 21 հիմնական,***

***Հնաբերդի, Զորականի, Ջիլի, Գեղադիրի, Նորապատի, Շատինի, Գառնահովիտի, Պտղնիի, Դարպասի, Մերձավանի, Վանեվանի, Սոթքի, Մեղրու հ․ 1, Վարսերի, Վարդաշենի միջնակարգ,***

***Գյումրու հ․ 2 ավագ դպրոցներ,***

***Վանաձորի խորացված ուսուցմամբ հատուկ դպրոց,***

***Երևանի լսողության խանգարումներ ունեցող երեխաների հատուկ կրթահամալիր***

**Պաշտոնային պարտականությունների կատարման խախտումներում** ամփոփվել են ինչպես մանկավարժական աշխատողների, այնպես էլ տնօրենի պաշտոնային պարտականությունների ոչ պատշաճ կատարմանը վերաբերող խախտումները:

Պաշտոնային պարտականությունների կատարման խախտումների **57%-ը** վերաբերել էմանկավարժական աշխատողների, իսկ **43%-ը՝** տնօրենի պաշտոնային պարտականությունների կատարմանը։

* **Մանկավարժական աշխատողների պաշտոնային պարտականությունների կատարման** խախտումները վերաբերել են․
* **Տնօրենի տեղակալ.** ուսումնական ծրագրի կատարման ապահովմանը, ուսումնադաստիարակչական աշխատանքների վիճակի մասին կիսամյակային և տարեկան հաշվետվությունների կազմմանը, ուսուցիչների մասնագիտական զարգացման վերապատրաստումների՝ սովորողների առաջադիմության վրա ունեցած ազդեցության նկատմամբ հսկողության իրականացմանը և մանկավարժական խորհրդին հաշվետվութան ներկայացմանը, տարածքային մանկավարժահոգեբանական աջակցության կենտրոնի տնօրենի տեղակալի հետ համատեղ միասնական ժողովներ հրավիրելուն, ուսուցչի բաց թողած և փոխարինված դասաժամերի հաշվառման մատյանի լրացմանը։ Ստուգման ադյունքում պարզվել է նաև, որ որոշ դեպքերում դպրոցում նախատեսված չի եղել «Տնօրենի տեղակալ» հաստիքային միավոր կամ նախատեսվել է, սակայն չի համալրվել, որի հետևանքով փաստացի չեն իրականացվել վերջինիս պաշտոնի նկարագրով վերապահված գործառույթները։
* **Կրթական աջակցությունների և դաստիարակչական աշխատանքների համակարգող․** սովորողների դաստիարակչական, արտադասարանական աշխատանքների կազմակերպմանը և ղեկավարմանը (խմբակի գործունեություն), ինչպես նաև որոշ դեպքերում դպրոցում այդ հաստիքային միավորի նախատեսված չլինելու կամ նախատեսված հաստիքը չհամալրվելու պատճառով վերջինիս պաշտոնի նկարագրով վերապահված գործառույթները չիրականացվելուն:
* **Հոգեբան․** դպրոցում այդ հաստիքային միավորի նախատեսված չլինելու կամ նախատեսված հաստիքը չհամալրվելու պատճառով վերջինիս պաշտոնի նկարագրով վերապահված գործառույթները չիրականացվելուն (ներառյալ՝ հղիության և ծննդաբերության արձակուրդում գտնվելու ժամանակահատվածը)։
* **Ուսուցիչ․** ՆԶՊ առարկայի դասերի պլանավորմանը (գրավոր), ՆԶՊ առարկան չի դասավանդվել, ուստի չեն իրականացվել այդ առարկայի ուսուցչին օրենսդրությամբ վերապահված լիազորությունները։ Դասավանդվել է «Պարարվեստ» առարկան շաբաթական 1 ժամով ուսումնական պլանով հատկացված «Ֆիզկուլտուրա» առարկայի սահմանված շաբաթական դասաժամերի հաշվին, որի հետևանքով ուսուցչի կողմից չի ապահովվել առարկայի ծրագրի կատարումը։
* **Գրադարանավար․** գրադարանային-մատենագիտական հավաքածուի ձևավորմանը, հավաքածուի այբբենական, թեմատիկ, էլեկտրոնային քարտարանը (առկայության դեպքում)՝ ըստ կարիքների, վարմանը, տվյալների բազայի ստեղծմանը, սովորողների և մանկավարժական աշխատողների ինքնակրթության կազմակերպմանը, մանկավարժական աշխատողների մասնագիտական զարգացմանը՝ տարբեր կրիչների վրա պարունակվող (գրքային ֆոնդ, էլեկտրոնային կրիչներ) տեղեկատվության տրամադրման միջոցով աջակցմանը, սովորողների համագործակցային, ստեղծագործական, հետազոտական և այլ հմտությունների զարգացման համար համապատասխան պայմանների ստեղծմանը՝ ելնելով նրանց տարիքային առանձնահատկություններից, բաժանորդների խորհրդատվութան և անհատական սպասարկման իրականացմանը, շնորհանդեսների, գրական քննարկումների, կինոդիտումների, ներկայացումների, այլ մշակութային միջոցառումների կազմակերպման օժանդակմանը։
* **Ուսուցչի օգնական․** դասարանում սովորողի ուսումնառության խնդիրների ուղղությամբ դիտարկմանը և վերլուծությանը, ինչպես նաև ուսուցչի օգնականին տրամադրված հղիության և ծննդաբերության արձակուրդի ժամանակահատվածում վերջինիս պաշտոնի նկարագրով վերապահված գործառույթները չիրականացվելուն:
* **Լաբորանտ․** դպրոցն ունի լաբորատորիաներ, սակայն լաբորանտների հաստիքային միավորներ չեն տրամադրվել, հետևաբար չեն իրականացվել օրենսդրությամբ վերջիններիս վերապահված լիազորությունները։
* **Խմբակավար․** թեմատիկ պլանների, ամենօրյա, ամենամսյա աշխատանքային պլանավորումների և հաշվետվությունների առկայությանը։
* **Դասարանի ղեկավար․** սովորողների արտադասարանային պարապմունքներին մասնակցության հաշվառմանը և համապատասխան մատյանում գրանցմանը։

Մանկավարժական աշխատողների պաշտոնային պարտականությունների կատարման առավել մեծ թվով խախտումները վերաբերել են գրադարանավարի պաշտոնային պարտականությունների կատարմանը, որոնք արձանագրվել են ստուգված դպրոցների 68%-ում (43 դպրոց) և կազմել են ընդհանուր խախտումների թվի 12%-ը (161 խախտում)։

***Երևանի հհ․ 37, 104, 110, 143, 166, 174,***

***Երևանի Հ․ Մաթևոսյանի անվան, Վաղարշապատի հ․ 12,***

***Սեմյոնովկայի, Լեռնաձորի, Արտաշատի հհ․ 3, 5 հիմնական,***

***Երևանի հ․ 108, Խաչփարի, Պտղունքի, Ջիլի, Արտաբույքի, Նորապատի, Շատինի, Գառնահովիտի, Արագածի հ․ 2, Հովտաշենի, Պտղնիի, Դարպասի, Ոսկեհատի, Քասախի հ․ 1, Մերձավանի, Այգեշատի, Վանեվանի, Ույծի, Սոթքի, Մեղրու հ․ 1, Վարսերի, Արբաթի, Այնթափի հ․ 2, Այգեշատի Յու․ Հովհաննիսյանի անվան, Նոյակերտի, Վարդաշենի, Արտիմետի, Այգեկի, Էջմիածնի Գր․ Լուսավորիչի միջնակարգ,***

***Գյումրու հ․ 2 ավագ,***

***Երևանի «Օլիմպոս» կրթահամալիր-ավագ դպրոցներ,***

***Վանաձորի խորացված ուսուցմամբ հատուկ դպրոց,***

***Երևանի լսողության խանգարումներ ունեցող***

***երեխաների հատուկ կրթահամալիր,***

***Արմավիրի Տիգրան Մեծ ռազմամարզական հատուկ վարժարան, Լոմոնոսովի վարժարան, Տաթև դպրոց,***

***Գյումրու օլիմպիական հերթափոխի պետական մարզական քոլեջ***

* **Տնօրենի պաշտոնային պարտականությունների** կատարման խախտումները վերաբերել են․
* **Խորհրդին՝** դպրոցի զարգացման ծրագրի և (կամ) դրա իրականացումն ապահովող տարեկան գործողությունների ժամանակացույցի, ուսումնադաստիարակչական գործունեության մասին հաշվետվության, դպրոցական մակարդակում մանկավարժահոգեբանական աջակցության ծառայությունների, այդ թվում՝ կրթության առանձնահատուկ պայմանների կարիք ունեցող (այսուհետ՝ ԿԱՊԿՈՒ) սովորողների կազմի ներկայացմանը։
* **Դպրոցի ուսումնադաստիարակչական աշխատանքների** տարեկան և ներդպրոցական վերահսկողության պլանների մշակմանը, կատարման ապահովմանը, մանկավարժական խորհրդի ներկայացմամբ ուսումնադաստիարակչական աշխատանքների տարեկան պլանի հաստատմանը, ուսումնադաստիարակչական աշխատանքների վիճակի մասին հաշվետվությունների կազմմանը (կիսամյակային և տարեկան), մանկավարժական խորհրդի ներկայացմամբ համապատասխան մանկավարժական աշխատողների (բացառությամբ՝ ուսուցիչների) հաշվետվությունների հաստատմանը։
* **Ուսումնական պլանին համապատասխան** կրթական ծրագրերի իրականացմանը, ուսումնական առարկաների ծրագրերի և թեմատիկ պլանների կատարման ապահովմանը․
* «Մաթեմատիկա», «Ինֆորմատիկա», «Քիմիա», «Աշխարհագրություն», «Ռուսաց լեզու», «Ֆրանսերեն», «Գերմաներեն», ՆԶՊ, «Տեխնոլոգիա», «Կերպարվեստ», «Երաժշտություն», «Ֆիզկուլտուրա», «Շախմատ» առարկաների դասավանդմանը,
* «Կիրառական տնտեսագիտություն», «Տնտեսագիտություն», «Ազգային երգ ու պար», «Ձեռնարկատիրական կրթություն», «Ֆիզկուլտուրա» առարկաների առարկայական ծրագրերով սահմանված ժամաքանակների համապատասխանությանը՝ ներառյալ՝ «Տնտեսագիտություն» և «Ֆերմերային գործ» առարկաների դասավանդման շարունակականության ապահովմանը, որոնք համապատասխանաբար դասավանդվել են միայն X (նախատեսված է X-XI դասարանների համար) և XII դասարաններում (նախատեսված է XI և XII դասարանների համար)։
* **Սովորողների համակազմի ձևավորմանը․** կրթության շարունակականության ապահովմանը (դասարանի, կրթական աստիճանի համապատասխանություն)։
* **Վերահսկողության իրականացմանը․**
* մանկավարժական աշխատողների աշխատանքային պարտականությունների կատարման նկատմամբ (տնօրենի տեղակալ, գրադարանավար, լաբորանտ և այլ),
* սովորողների արտադասարանական և արտադպրոցական աշխատանքների կազմակերպման նկատմամբ (խմբակի ուսումնական տարվա թեմատիկ պլանների և ամենօրյա, ամենամսյա աշխատանքային պլանավորումների և հաշվետվությունների առկայություն),
* օլիմպիադայի գործընթացի նկատմամբ։
* **Այլ լիազորությունների կատարմանը․**
* դպրոցի երկարօրյա խմբերի կարգացուցակի կազմմանը, տնօրենի հրամանով երկարօրյա խմբերի կրթական ծրագրերի, երկարօրյա խմբերի կազմերի, դրանց հետ աշխատող մանկավարժական աշխատողների անվանական կազմի, իրականացվող աշխատանքների կարգացուցակի հաստատմանը,
* տնօրենի տեղակալի բացակայության ժամանակահատվածում վերջինիս պարտականություններն այլ անձի վերապահելու վերաբերյալ տնօրենի հրամանի առկայությանը (ուսուցչի բաց թողած և փոխարինված դասաժամերի հաշվառման մատյանի վարում),
* տնօրենի կողմից լրացուցիչ քննական գրավոր աշխատանքների առաջադրանքների մեկ տարբերակի հաստատմանը (մեթոդական միավորումները մշակել են մեկ տարբերակ),
* ԿԱՊԿՈՒ սովորողների տնային ուսուցման կազմակերպման հրամանի առկայությանը։

***Երևանի հհ․ 37, 104, 110, 143, 166, 174, Երևանի Հ․ Մաթևոսյանի անվան, Վանաձորի հ․ 15, Վաղարշապատի հ․ 12,***

***Սեմյոնովկայի, Լեռնաձորի, Արտաշատի հհ․ 3, 5 հիմնական,***

***Երևանի հ․ 108, Արագածի հ․ 2, Հնաբերդի, Խաչփարի, Պտղունքի, Չորաթանի, Ջիլի, Գեղադիրի, Արտաբույքի, Նորապատի, Շատինի, Գառնահովիտի, Հովտաշենի, Պտղնիի, Դարպասի, Ոսկեհատի, Քասախի հ․ 1, Մերձավանի, Այգեշատի, Վանեվանի, Ույծի, Սոթքի, Մեղրու հ․ 1, Վարսերի, Արբաթի, Այնթափի հ․ 2, Այգեշատի Յու․ Հովհաննիսյանի անվան, Նոյակերտի, Վարդաշենի, Արտիմետի, Այգեկի,***

***Էջմիածնի Գր․ Լուսավորիչի միջնակարգ,***

***Գյումրու հ․ 2 ավագ,***

***Երևանի «Օլիմպոս» կրթահամալիր-ավագ դպրոցներ,***

***Վանաձորի խորացված ուսուցմամբ հատուկ դպրոց,***

***Երևանի լսողության խանգարումներ ունեցող***

***երեխաների հատուկ կրթահամալիր,***

***Արմավիրի Տիգրան Մեծ ռազմամարզական հատուկ վարժարան,***

***«Քվանտ» ուսումնագիտական Ա/Կ,***

***Գյումրու օլիմպիական հերթափոխի պետական մարզական քոլեջ***

Կրթության բնագավառը կարգավորող օրենսդրության պահանջների համաձայն՝ տնօրենն ապահովում է կրթական գործընթացի կազմակերպումը, աջակցում է դպրոցի խորհրդակցական մարմինների աշխատանքներին, ղեկավարում է մանկավարժական խորհրդի աշխատանքը և ի պաշտոնե՝ մանկավարժական խորհրդի նախագահն է, իսկ տնօրենի՝ ուսումնական աշխատանքի գծով տեղակալը (տնօրենի տեղակալը) պատասխանատու է հաստատությունում ուսումնադաստիարակչական գործընթացի կազմակերպման համար, տնօրենի հետ համատեղ իրականացնում է հաստատության ուսումնադաստիարակչական աշխատանքների մեթոդական ղեկավարումը, ինչպես նաև ղեկավարում է առարկայական մեթոդական միավորումների աշխատանքները:

Ստուգման արդյունքների ամփոփումից հետևում է, որ թե´ տնօրենի, թե´ տնօրենի ուսումնական աշխատանքի գծով տեղակալի կողմից պատշաճ չեն իրականացվել պաշտոնային պարտականությունները, քանի որ արձանագրվել են բազմաբնույթ խախտումներ թե´մանկավարժական, թե´ առարկայական մեթոդական միավորումների, թե´ ծնողական և թե´աշակերտական խորհուրդների ձևավորման և գործունեության ուղղությամբ:

Ստուգման արդյունքների ամփոփումից պարզվել է, որ **խորհրդակցական մարմինների ձևավորման և գործունեության 188 (14%)** խախտում արձանագրվել է **33 (52%)** դպրոցներում.

* **Մանկավարժական խորհրդի ձևավորում և գործունեություն․**
* Մանկավարժական խորհրդի ձևավորման խախտումները վերաբերել են նիստերի պարբերականությանը, մանկավարժական խորհրդի կազմում մանկավարժական ողջ համակազմի (ներառյալ՝ հոգեբանի, հատուկ մանկավարժի, գրադարանավարի, ուսուցչի օգնականների), ծնողական խորհրդի նախագահի ընդգրկմանը։ Ստուգման արդյունքում պարզվել է նաև, որ մանկավարժական խորհրդի կազմում ընդգրկվել են դպրոցի նախակրթարանի դաստիարակների օգնականները:
* Մանկավարժական խորհրդի գործունեության խախտումները վերաբերել ենուսումնադաստիարակչական աշխատանքների տարեկան պլանի և հաշվետվության, ԿԱՊԿՈՒ սովորողի անհատական ուսուցման պլանի (այսուհետ՝ ԱՈՒՊ) և սովորողին տրամադրվող մանկավարժահոգեբանական աջակցության ծառայությունների, կրթական գործընթացին օժանդակող խորհրդատվական ծառայությունների մատուցման, մասնագիտական կողմնորոշման կենտրոնների ստեղծման, սովորողի նկատմամբ կարգապահական տույժ կիրառելու հարցերի քննարկմանը, դասարանների կազմավորման վերաբերյալ, դպրոցի շրջանավարտներին հիմնական և միջնակարգ կրթական մակարդակների պետական նմուշի ավարտական փաստաթուղթ տալու մասին որոշումների կայացմանը, դպրոցի խորհրդում մանկավարժական խորհրդից անդամի առաջադրմանը, դրա ընթացակարգին (քվեարկության իրականացում, բաց քվեարկություն, դպրոցից ազատված ուսուցչին մանկավարժական խորհրդի կազմում, այնուհետև՝ որպես դպրոցի խորհրդի անդամ ընդգրկում)։

***Երևանի հ․ 110, Երևանի Հ․ Մաթևոսյանի անվան,***

***Վանաձորի հհ․ 15, 21, Արտաշատի հ․ 5 հիմնական,***

***Ջիլի, Գեղադիրի, Արտաբույնքի, Շատինի, Գառնահովիտի, Պտղնիի, Մերձավանի, Արբաթի, Այնթափի հ․ 2,***

***Այգեշատի Յու․ Հովհաննիսյանի անվան միջնակարգ***

***Գյումրու հ․ 2 ավագ դպրոցներ,***

***Երևանի «Օլիմպոս» կրթահամալիր-ավագ դպրոց, Արմավիրի Տիգրան մեծ ռազմամարզական հատուկ վարժարան***

* **Առարկայական մեթոդական միավորումների ձևավորում և գործունեություն․**

Հայտնաբերված խախտումները վերաբերել են մեթոդական միավորման (տարրական) ձևավորմանը, ուսումնական պլանների նախագծերի, ԿԱՊԿՈՒ սովորողի ԱՈՒՊ-ի քննարկմանը, ուսումնական պլանով սահմանված դասաժամերի նախնական բաշխմանը, դպրոցական բաղադրիչի ժամերի տնօրինմանը, ուսումնական պլանով առարկային հատկացված ժամերի և առարկայի ծրագրի հիման վրա դասավանդող ուսուցչի կազմած առարկայական թեմատիկ պլաններին հավանություն տալուն, 60 ժամից ավելի բացակայած սովորողի համար լրացուցիչ քննական գրավոր աշխատանքների առաջադրանքների մեկ տարբերակով մշակմանը, արտերկրից առանց կրթության վերաբերյալ համապատասխան փաստաթղթերի վերադարձած, արհեստագործական կամ միջին մասնագիտական կրթական ծրագրեր իրականացնող ուսումնական հաստատություններից դպրոց տեղափոխված սովորողների համար ուսումնական պլանով նախատեսված առարկաներից անհատական առարկայական պլանների կազմմանը, օլիմպիադաների կազմակերպմանը, նիստերի պարբերականությանը:

***Երևանի Հ․ Մաթևոսյանի անվան, Արտաշատի հ․ 5 հիմնական,***

***Արագածի հ․ 2, Խաչփարի, Չորաթանի, Ջիլի, Գեղադիրի, Արտաբույնքի, Գառնահովիտի, Շատինի, Մերձավանի, Այգեշատի,***

***Սոթքի, Մեղրու հ․ 1, Արբաթի, Այնթափի հ․ 2,***

***Նոյակերտի, Վարդաշենի, Այգեկի միջնակարգ դպրոցներ,***

***Երևանի լսողության խանգարումներ ունեցող երեխաների***

***հատուկ կրթահամալիր***

* **Ծնողական խորհրդի ձևավորում և գործունեություն․**

Արձանագրված խախտումները վերաբերել են ծնողական խորհրդի նիստերի արձանագրությունների մատյանում դպրոցի խորհրդի անդամի, դասարանի ծնողների ընդհանուր ժողովի կողմից ծնողական խորհուրդների, ծնողական խորհրդի նախագահի ընտրությունների վերաբերյալ արձանագրությունների առկայությանը, ծնողական խորհրդի նախագահի ընտրության կայացմանը կամ այդ գործընթացի՝ սահմանված պահանջների համապատասխանությանը (թեկնածուների առաջադրում, քվեարկություն), ծնողական խորհրդի առաջադրած անդամի լիազորությունների սահմանված կարգով դադարեցմանը (սովորողի ազատում դպրոցից), խորհրդի անդամի նոր թեկնածուի առաջադրման ժամկետի համապատասխանությանը, դասարանական և համադպրոցական ժողովների կազմակերպմանը:

***Երևանի հ․ 110 հիմնական,***

***Զորականի, Գեղադիրի, Արտաբույնքի, Այգեշատի, Վարսերի, Այգեշատի Յու․ Հովհաննիսյանի անվան միջնակարգ,***

***Երևանի հ. 184, Գյումրու հ․ 2 ավագ դպրոցներ***

* **Աշակերտական խորհրդի ձևավորում և գործունեություն․**

Հայտնաբերված խախտումները վերաբերել են աշակերտական խորհրդի ձևավորմանը (աշակերտական խորհրդի անդամների համապատասխանություն), առաջին աշակերտական ընդհանուր ժողովի (համաժողով) համապատասխան որոշումների կայացմանը, աշակերտական խորհրդի նախագահի ընտրությանը (բաց քվեարկություն, աշակերտական խորհրդի թեկնածուների առաջադրում, միայն աշակերտական խորհրդի անդամների մասնակցություն, սովորողների կեսից ավելի մասնակցություն), նախագահի ընտրության համար ընտրական հանձնախմբի ձևավորմանը, նիստի ժամկետի համապատասխանությանը, աշակերտական ժողովների նիստերի պարբերականությանը, օրենսդրությամբ սահմանված որոշումների կայացմանը, ընտրական հանձնախմբի ձևավորմանը, հանձնախմբերում աշակերտական խորհրդի անդամների ընդգրկմանը:

***Երևանի հ․ 110 հիմնական,***

***Երևանի հ․ 108, Խաչփարի, Ջիլի, Արտաբույնքի, Քասախի հ. 1, Մերձավանի, Ույծի, Արբաթի միջնակարգ դպրոցներ***

Խորհրդակցական մարմինների ձևավորմանը և գործունեությանը վերաբերող խախտումների ամփոփումից հետևում է, որ միևնույն դպրոցում միաժամանակ արձանագրվել են մեկից ավելի խորհրդակցական մարմինների ձևավորման և գործունեության խախտումներ․

* Արտաբույնքի միջնակարգ դպրոցում արձանագրվել են և՛ մանկավարժական խորհրդի, և՛ առարկայական մեթոդական միավորումների, և՛ ծնողական, և՛ աշակերտական խորհուրդների,
* Ջիլի, Մերձավանի, Արբաթի միջնակարգ դպրոցներում՝ և՛ մանկավարժական խորհրդի, և՛ առարկայական մեթոդական միավորումների, և՛ աշակերտական խորհրդի,
* Երևանի հ․ 110 հիմնական դպրոցում՝ և՛ մանկավարժական խորհրդի, և՛ ծնողական, և՛ աշակերտական խորհուրդների,
* Գեղադիրի միջնակարգ դպրոցում՝ և՛ մանկավարժական խորհրդի, և՛ առարկայական մեթոդական միավորումների, և՛ ծնողական խորհրդի,
* Արտաշատի հ․ 5 հիմնական, Այնթափի հ․ 2, Գառնահովիտի և Շատինի միջնակարգ դպրոցներում՝ և՛ մանկավարժական խորհրդի, և՛ առարկայական մեթոդական միավորումների,
* Այգեշատի Յու․ Հովհաննիսյանի հիմնական և Գյումրու հ․ 2 ավագ դպրոցներում՝ և՛ մանկավարժական, և՛ ծնողական խորհուրդների,
* Խաչփարի միջնակարգ դպրոցում՝ և՛ առարկայական մեթոդական միավորումների, և՛ աշակերտական խորհրդի,
* Այգեշատի միջնակարգ դպրոցում՝ և՛ առարկայական մեթոդական միավորումների, և՛ ծնողական խորհրդի։

Թե´ տնօրենի, թե´ տնօրենի ուսումնական աշխատանքի գծով տեղակալի պաշտոնային պարտականությունների, ինչպես նաև մանկավարժական խորհրդի և առարկայական մեթոդական միավորումների լիազորությունների ոչ պատշաճ իրականացման մասին են վկայում նաև ուսումնական պլանի պահանջների պահպանմանը և առարկայական օլիմպիադայի դպրոցական փուլի կազմակերպմանը վերաբերող խախտումները:

**Ուսումնական պլանի պահանջների խախտումները,** որոնք արձանագրվել են դպրոցների 13%-ում վերաբերել են պետական, դպրոցական, անհատական բաղադրիչների ժամաքանակների, «Կերպարվեստ» և «Երաժշտություն» առարկաների՝ ըստ կիսամյակների սահմանված կարգով հատկացմանը:

***Երևանի հ. 174 հիմնական***

***Հնաբերդի, Պտղունքի, Դարպասի, Սոթքի,***

***Արտիմետի միջնակարգ դպրոցներ,***

***Երևանի լսողության խանգարումներ ունեցող երեխաների հատուկ կրթահամալիր, Լոմոնոսովի վարժարան***

**Առարկայական օլիմպիադայի դպրոցական փուլի կազմակերպման խախտումները** վերաբերել են առարկայական օլիմպիադայի դպրոցական փուլի կազմկոմիտեի ձևավորմանը, առարկայական հանձնաժողովների կազմերի հաստատմանը, գործընթացի կազմակերպման համապատասխանությանը (գրավոր աշխատանքների պահպանում), դպրոցական փուլի իրականացմանը:

***Արաշատի հ. 5 հիմնական,***

***Արագածի հ. 2, Չորաթանի, Գեղադիրի,***

***Գառնահովիտի, Մյասնիկյանի, Մերձավանի, Այնթափի հ, 2,***

***Այգեշատի Յու. Հովհաննիսյանի անվան,***

***Էջմիածնի Գր. Լուսավորիչի միջնակարգ դպրոցներ,***

***Վանաձորի խորացված ուսուցմամբ հատուկ դպրոց,***

***Արմավիրի Տիգրան Մեծ ռազմամարզական հատուկ վարժարան,***

***Երևանի լսողության խանգարումներ ունեցող երեխաների***

***հատուկ կրթահամալիր***

Ստուգման արդյունքներից պարզվել է, որ **ներքին գնահատման գործընթացի խախտումներ** կատարել են դպրոցների մեկ երրորդը՝ **30%-ը** (**19** դպրոց)։

Այդ դպրոցներից ներքին գնահատում չեն իրականացրել Լեռնաձորի հիմնական, Արագածի հ․ 2, Մեղրու հ․ 1, Էջմիածնի Գր․ Լուսավորիչի միջնակարգ դպրոցները, Շիրակացու ճեմարանը, «Քվանտ» ուսումնագիտական Ա/Կ-ն, որից հետևում է, որ դպրոցները վարչական և մանկավարժական աշխատողների, սովորողների և ծնողների մասնակցությամբ չեն իրականացրել դպրոցի գործունեության վերլուծություն, հետևաբար չեն իրականացվել նաև հաջորդող գործառույթները՝ ներկայացում կառավարման և խորհրդակցական մարմնիններին, հրապարակում։

Ստուգման արդյունքում պարբերաբար արձանագրվել են ներքին գնահատման հանձնաժողովի ձևավորման հետևյալ տեսակի խախտումներ․ տնօրենի հրամանով հանձնաժողով չի ձևավորվել կամ հանձնաժողովի կազմում դպրոցի խորհրդից ներգրավվել է մեկ անդամ՝ առնվազն երկու անդամի փոխարեն, տեղական ինքնակառավարման մարմնի կողմից ներկայացուցիչ չի ընդգրկվել կամ ընդգրկվել է մեկ ներկայացուցիչ առնվազն երկուսի փոխարեն, ինչպես նաև հանձնաժողովի կազմում ընդգրկվել են տնօրենի տեղակալ, մասնագիտակցված կրթական աջակցությունների գծով տեղակալ, սովորողների հետ դաստիարակչական աշխատանքների կազմակերպիչ, տնտեսվար, ծնողական խորհրդի անդամ, սովորող։

***Երևանի Հ․ Մաթևոսյանի անվան,***

***Վանաձորի հ․ 15, Լեռնաձորի հիմնական,***

***Արագածի հ․ 2 , Հնաբերդի, Զորականի, Չորաթանի, Գեղադիրի, Արտաբույնքի, Շատինի, Պտղնիի, Դարպասի, Մեղրու հ․ 1,***

***Վարսերի, Վարդաշենի, Էջմիածնի Գր․ Լուսավորիչի***

***միջնակարգ դպրոցներ,***

***Արմավիրի Տիգրան մեծ ռազմամարզական հատուկ վարժարան,***

***Շիրակացու ճեմարան, «Քվանտ» ուսումնագիտական Ա/Կ***

Արձանագրված խախտումները վերաբերել են․

* **Դպրոցի վարչատնտեսական մասի համակարգողի** (այսուհետ՝ համակարգող) գործառույթների կատարման խախտումները վերաբերել են վերջինիս խորհրդակցական ձայնի իրավունքով դպրոցի խորհրդի նիստերին մասնակցությանը, իրեն վերապահված գործառույթների կատարման մասին հաշվետվության ներկայացմանը, սահմանված կարգով ներքին գնահատման հաշվետվության ներկայացմանը դպրոցի կառավարման և այլ գործող խորհուրդներին, հրապարակման ապահովմանը: Հարկ է նշել, որ որոշ դեպքերում դպրոցը ներքին գնահատում չի իրականացրել։

***Երևանի հ․ 104, Լեռնաձորի, հիմնական,***

***Դարպասի, Մեղրու հ․ 1 միջնակարգ դպրոցներ***

Ստուգումների արդյունքում **խորհրդի գործունեության խախտումներ** արձանագրվել են ստուգված դպրոցների **44%-ում**  (28 դպրոցներ)։

Խախտումների ամփոփումից հետևում է, որ խորհուրդները պատշաճ չեն իրականացրել օրենսդրությամբ իրենց վերապահված մի շարք լիազորություններ։ Արձանագրված խախտումների մի մասը փոխկապակցված է տնօրենի որոշ լիազորությունների ոչ պատշաճ կատարման հետ։ Նշվածից հետևում է, որ այդ դպրոցներում խորհուրդները լիարժեք վերահսկողություն չեն իրականացրել տնօրենի ընթացիկ գործունեության նկատմամբ։

Արձանագրված խախտումները վերաբերել են խորհրդի կողմից՝

* դպրոցի զարգացման ծրագրի կատարման ամենամյա հաշվետվությունների լսումներին և դրա վերաբերյալ եզրակացություն տալուն,
* ներքին գնահատման, ուսումնադաստիարակչական գործունեության, մանկավարժահոգեբանական աջակցության ծառայությունների իրականացման մասին հաշվետվությունների քննարկմանը,
* դպրոցի ներքին կարգապահական, ինչպես նաև աշխատողների և սովորողների վարքագծի կանոնների հաստատմանը,
* խորհրդի անվանական կազմի հաստատումից հետո նիստի հրավիրմանը և (կամ) նախագահի, քարտուղարի ընտրությանը կամ ընտրության ընթացակարգին,
* նիստերի գումարման պարբերականությանը,
* նիստերի արձանագրությունները դպրոցի պաշտոնական կայքում հրապարակման ներկայացմանը։

Խորհրդի գործունեության խախտումներից ավելի հաճախ կրկնվել են խորհրդի նիստերը սահմանված կարգով հրապարակման ներկայացնելուն (14 դպրոց) և դպրոցի ներքին գնահատման հաշվետվությունների քննարկմանը (11 դպրոց)։

***Երևանի հհ. 37, 104, 110, 143, Երևանի Հ. Մաթևոսյանի անվան, Կապանի հ. 13, Վանաձորի հհ. 15, 21,***

***Արտաշատի հ. 5, Լեռնաձորի հիմնական,***

***Արագածի հ. 2, Հնաբերդի, Զորականի, Խաչփարի, Ջիլի, Գեղադիրի, Արտաբույնքի, Շատինի, Ույծի, Սոթքի, Արբաթի, Այնթափի հ. 2, Այգեշատի Յու. Հովհաննիսյանի անվան, Նոյակերտի միջնակարգ,***

***Գյումրու հ. 2 ավագ դպրոցներ,***

***Երևանի «Օլիմպոս» կրթահամալիր-ավագ դպրոց,***

***Արմավիրի Տիգրան Մեծ ռազմամարզական հատուկ վարժարան,***

***Երևանի լսողության խանգարումներ ունեցող երեխաների***

***հատուկ կրթահամալիր***

Ստուգումների արդյունքում արձանագրվել են նաև հետևյալ բնույթների խախտումներ․

**Դպրոցահասակ տարիքի երեխաների դպրոց ընդունելության, կրթության կազմակերպման, այլ դպրոց տեղափոխման և ազատման** խախտումները վերաբերել են․

* Սովորողի կրթության շարունակականության սկզբունքի խախտմանը՝ սովորողն ընդգրկվել է սահմանվածից մեկ դասարան բարձր կամ ցածր սովորողների համակազմում, որոշ դեպքերում նաև՝ տվյալ սովորողը, չյուրացնելով հանրակրթական ծրագրի նախորդ աստիճանը, ընդգրկվել է հանրակրթության հաջորդ աստիճանում:
* Արտերկրից առանց կրթության վերաբերյալ համապատասխան փաստաթղթերի վերադարձած, մեկ տարի ուսումն ընդհատած, արհեստագործական կամ միջին մասնագիտական կրթական ծրագրեր իրականացնող ուսումնական հաստատություններից դպրոց տեղափոխված սովորողների ընդունելությունն իրականացնելիս առարկայական մասնագետների խմբի ստեղծմանը, ուսումնական պլանով նախատեսված տվյալ դասարանի բոլոր առարկաների գիտելիքների գրավոր ստուգման անցկացմանը, անհատական առարկայական պլանների և լրացուցիչ դասընթացների ժամանակացույցի կազմմանը, բաց թողած ծրագրային նյութը յուրացնելու համար սովորողի համար սահմանված կարգով ուսուցման կազմակերպմանը:
* Ուսուցման լեզու ընտրելու համար անհրաժեշտ հիմքերի առկայությանը։
* Սովորողի դպրոցից ազատման հիմքերի առկայությանը, ազատման դիմումը սովորողի կողմից ներկայացնելուն:

***Երևանի հ. 166, Վանաձորի հհ. 15, 21, Արտաշատի հ. 3 հիմնական,***

***Խաչփարի, Արտաբույքի, Շատինի, Պտղնիի, Արբաթի Վարդաշենի, Այգեկի, Էջմիածնի Գր․ Լուսավորիչի միջնակարգ,***

***Գյումրու հ. 2 ավագ դպրոցներ,***

***Գյումրու օլիմպիական հերթափոխի պետական մարզական քոլեջ,***

***Վանաձորի խորացված ուսուցմամբ հատուկ դպրոց,***

***Լոմոնոսովի վարժարան***

**Սովորողների դասարանից դասարան փոխադրման խախտումները** վերաբերել են առաջին դասարանի սովորողի դասընթացը կրկնելուն, վերաքննությունների կազմակերպման և անցկացման ժամկետին:

***Հովտաշենի, Վարդաշենի միջնակարգ դպրոցներ***

**Հաստիքային միավորների հատկացման** խախտումները վերաբերել ենդպրոցում տնօրենի տեղակալի, հոգեբանի, լաբորանտի հաստիքների առկայությանը։

***Սեմյոնովկայի հիմնական,***

***Խաչփարի, Այգեշատի Յու Հովհաննիսյանի անվան միջնակարգ դպրոցներ***

**Պարտադիր փաստաթղթերի գործածման** խախտումները վերաբերել են դպրոցում ուսուցիչների բաց թողած և փոխարինված դասաժամերի հաշվառման, դասալսումների արձանագրությունների մատյանների առկայությանը:

***Էջմիածնի Գր. Լուսավորիչի միջնակարգ դպրոց***

**Երկարօրյա ուսուցման կազմակերպում․** արձանագրված խախտումըվերաբերել է երկարօրյա խմբում սովորողների խտության գերազանցմանը։

***Երևանի հ․ 174 հիմնական դպրոց***

**Սովորողների համակազմի ձևավորում**

* Դասարանում սովորողների թիվը գերազանցել է կանոնադրությամբ սահմանված դասարանի սովորողների թվին․ կանոնադրությամբ սահմանված է, որ հանրակրթական ուսուցումը կազմակերպվում է առավելագույնը 20 աշակերտից բաղկացած դասարանում, այնինչ դասարանում սովորողների թիվը 21 է։

***Գյումրու օլիմպիական հերթափոխի պետական մարզական քոլեջ***

* Դպրոցը գերազանցել է սովորողների լիցենզիայով սահմանված առավելագույն թիվը տարրական դասարաններում։

***Էջմիածնի Գր․ Լուսավորիչի միջնակարգ դպրոց***

**Լիցենզիայի համապատասխանություն**

* Հանրակրթական ծրագրերի իրականացում՝ ըստ համապատասխան լիցենզիաների․ ըստ կանոնադրության դպրոցն իրականացնում է տարրական և հիմնական կրթություն, սակայն լիցենզիաները չեն փոփոխվել և մինչ օրս և´ դպրոցի անվանումը, և´ գործունեության տեսակը շարունակում է մնալ միջնակարգ։

***Արտաշատի հ․ 5 հիմնական դպրոց***

**Լիազոր մարմնի գործունեություն**

* Լիազորված մարմինը խորհրդի անվանական կազմը հաստատել է սահմանված ժամկետի խախտումով։

***Գեղադիրի միջնակարգ դպրոց***

Ստուգումների արդյունքում արձանագրվել են «Հանրակրթության մասին» օրենքի, ինչպես նաև կրթության ոլորտը կարգավորող **21** նորմատիվիրավական ակտերի **163** պահանջների խախտումներ, որոնք, ըստ դպրոցների, ներկայացվել են Հավելված 1-ում (կցվում է)։

1. ***ՍՏՈՒԳՄԱՆ ԱՐԴՅՈՒՆՔՆԵՐԻ ԱՄՓՈՓ ՊԱՏԿԵՐ***

**2024 թվականի 2-րդ կիսամյակում** դպրոցներում իրականացված ստուգման արդյունքներ.

* ստուգվել է **63** դպրոց,
* խախտումներ արձանագրվել են **բոլոր (100%)** դպրոցներում,
* հայտնաբերվել է **1362** խախտում, որոնցից **40-ը** **(3%) գրությամբ** ներկայացվել են լիազոր մարմինների ղեկավարներին,
* հայտնաբերված խախտումներից **206–ը (15%)** վերաբերել են **151** մանկավարժական աշխատողների նշանակմանը,
* խախտումները վերացնելու նպատակով տեսչական մարմնի ղեկավարի համապատասխան կարգադրագրերով **57 (90%)** դպրոցների տրվել է **402 (30%)** հանձնարարական:
* խախտումներից **920-ը** **(67%)** վերացման ենթակա չեն:

Ստուգված դպրոցներից հանձնարարականներ չեն տրվել **6-ին** **(10%):**

***Երևանի հհ, 106, 174, Վանաձորի հ. 15 հիմնական,***

***Չորաթանի միջնակարգ,***

***Երևանի հհ. 170, 184 ավագ դպրոցներ***

Աղյուսակ 2-ում ներկայացվել են հայտնաբերված խախտումների բնույթներն՝ ըստ դպրոցների (%) և խախտումների թվի (%).

***Աղյուսակ 2***

|  |  |  |  |
| --- | --- | --- | --- |
| ***Հ/Հ*** | ***Խախտման բնույթ*** | ***Դպրոցների թիվ***  ***63 (%)*** | ***Խախտումների թիվ***  ***1362 (%)*** |
| ***1*** | ***Մանկավարժական աշխատողների նշանակում*** | ***42 (67%)*** | ***206 (15%)*** |
| ***2*** | ***Սովորողների ընդունելություն, տեղափոխում, ազատում*** | ***16 (25%)*** | ***65 (5%)*** |
| ***3*** | ***Ներքին գնահատման գործընթաց*** | ***19 (30%)*** | ***39 (3%)*** |
| ***4*** | ***Խորհրդակցական մարմինների ձևավորում և գործունեություն\**** | ***33 (52%)*** | ***188 (14%)*** |
| ***5*** | ***Օլիմպիադայի գործընթաց*** | ***14 (22%)*** | ***33 (2%)*** |
| ***6*** | ***Ուսուցչի թափուր տեղի մրցույթի ընթացակարգ*** | ***33 (52%)*** | ***117 (9%)*** |
| ***7*** | ***Ուսումնական պլանի պահանջներ*** | ***8 (13%)*** | ***13 (1%)*** |
| ***8*** | ***Վարչական աշխատողների ուսումնական ծանրաբեռնվածություն*** | ***21 (33%)*** | ***76 (6%)*** |
| ***9*** | ***Պաշտոնային պարտականությունների կատարում\*\**** | ***53 (84%)*** | ***448 (33%)*** |
| ***10*** | ***Պարտադիր փաստաթղթերի գործածություն*** | ***1 (2%)*** | ***4 (0%)*** |
| ***11*** | ***Կառավարման խորհրդի գործունեություն*** | ***28 (44%)*** | ***118 (9%)*** |
| ***12*** | ***Կանոնադրություն*** | ***17 (27%)*** | ***17 (1%)*** |
| ***13*** | ***Լիազոր մարմնի գործունեություն*** | ***1 (2%)*** | ***1 (0%)*** |
| ***14*** | ***Հաստիքների հատկացում*** | ***3 (5%)*** | ***8 (1%)*** |
| ***15*** | ***Սովորողների համակազմի ձևավորում*** | ***2 (3%)*** | ***2 (0%)*** |
| ***16*** | ***Սովորողների դասարանից դասարան փոխադրում*** | ***2 (3%)*** | ***2 (0%)*** |
| ***17*** | ***Հեռավար կրթության կազմակերպում*** | ***1 (2%)*** | ***1 (0%)*** |
| ***18*** | ***Երկարօրյա ուսուցման կազմկերպում*** | ***1 (2%)*** | ***1 (0%)*** |
| ***19*** | ***Նոր կառավարման խորհրդի ձևավորում*** | ***8 (13%)*** | ***8 (1%)*** |
| ***20*** | ***Լիցենզիայի համապատասխանություն*** | ***1 (2%)*** | ***1 (0%)*** |
| ***21*** | ***Դպրոցի համակարգողի պաշտոնային պարտականություններ*** | ***4 (6%)*** | ***14 (1%)*** |

***Ծանոթություն****՝*

***Խորհրդակցական մարմինների ձևավորում և գործունեություն\****

*մանկավարժական խորհուրդ.* ***18*** *դպրոցներում՝* ***64,*** *մեթոդական միավորումներ․* ***20*** *դպրոցներում՝* ***60,*** *ծնողական խորհուրդ՝* ***9*** *դպրոցներում* ***20,*** *աշակերտական խորհուրդ****․ 10*** *դպրոցներում՝* ***44*** *խախտում*

***Պաշտոնային պարտականություների կատարում\*\****

*տնօրենի պաշտոնային պարտականությունների կատարում․* ***52*** *դպրոցներում՝* ***191,***

*մանկավարժական աշխատողների պաշտոնային*

*պարտականությունների կատարում****․ 49*** *դպրոցներում՝* ***257*** *խախտում*

Ելնելով վերոգրյալից՝ առավել հաճախ կրկնվել են հետևյալ բնույթների խախտումները.

Գծապատկեր 1-ում ներկայացվել են առավել հաճախ կրկնվող խախտումների բնույթները՝ ըստ դպրոցների և խախտումների տոկոսային համամասնության։

Ըստ գծապատկեր 1-ի տվյալների՝ թե ըստ խախտումների, թե խախտումը կատարած դպրոցների տոկոսային թվերի՝ առաջին տեղում է պաշտոնային պարտականությունների կատարմանը վերաբերող խախտումները:

Աղյուսակ 3-ում համադրվել են տրված հանձնարարականների և վերացման ոչ ենթակա խախտումների թվային տվյալները՝ ըստ խախտումների բնույթների.

***Աղյուսակ 3***

|  |  |  |  |  |
| --- | --- | --- | --- | --- |
| ***Հ/Հ*** | ***Խախտման բնույթ*** | ***Խախտումների թիվ***  ***(1362, որից***  ***40-ը՝ գրությամբ լիազոր մարմիններին)*** | ***Վերացման ոչ ենթակա խախտումների թիվ***  ***(920)*** | ***Հանձնարարականների թիվ***  ***(402)*** |
| ***1*** | ***Մանկավարժական աշխատողների նշանակում*** | ***206***  ***2-ը՝ գրությամբ լիազոր մարմիններին*** | ***101*** | ***103*** |
| ***2*** | ***Սովորողների ընդունելություն, տեղափոխում, ազատում*** | ***65***  ***11-ը՝ գրությամբ լիազոր մարմնին*** | ***53*** | ***1*** |
| ***3*** | ***Ներքին գնահատման գործընթաց*** | ***39*** | ***38*** | ***1*** |
| ***4*** | ***Խորհրդակցական մարմինների ձևավորում և գործունեություն*** | ***188*** | ***154*** | ***34*** |
| ***5*** | ***Օլիմպիադայի գործընթաց*** | ***33*** | ***32*** | ***1*** |
| ***6*** | ***Ուսուցչի թափուր տեղի մրցույթի ընթացակարգ*** | ***117*** | ***116*** | ***1*** |
| ***7*** | ***Ուսումնական պլանի պահանջներ*** | ***13*** | ***10*** | ***3*** |
| ***8*** | ***Վարչական աշխատողների ուսումնական ծանրաբեռնվածություն*** | ***76*** | ***57*** | ***19*** |
| ***9*** | ***Պաշտոնային պարտականությունների կատարում*** | ***448*** | ***221*** | ***227*** |
| ***10*** | ***Պարտադիր փաստաթղթերի գործածություն*** | ***4*** | ***2*** | ***2*** |
| ***11*** | ***Կառավարման խորհրդի գործունեություն*** | ***118*** | ***116*** | ***2*** |
| ***12*** | ***Կանոնադրություն*** | ***17***  ***17-ը՝ գրությամբ լիազոր մարմիններին*** | ***-*** | ***-*** |
| ***13*** | ***Լիազոր մարմնի գործունեություն*** | ***1*** | ***1*** | ***-*** |
| ***14*** | ***Հաստիքների հատկացում*** | ***8*** | ***3*** | ***5*** |
| ***15*** | ***Սովորողների համակազմի ձևավորում*** | ***2***  ***2-ը՝ լիազոր մարմիններին*** | ***-*** | ***-*** |
| ***16*** | ***Սովորողների դասարանից դասարան փոխադրում*** | ***2*** | ***2*** | ***-*** |
| ***17*** | ***Հեռավար կրթության կազմակերպում*** | ***1*** | ***1*** | ***-*** |
| ***18*** | ***Երկարօրյա ուսուցման կազմակերպում*** | ***1*** | ***1*** | ***-*** |
| ***19*** | ***Նոր կառավարման խորհրդի ձևավորում*** | ***8***  ***8-ը՝գրությամբ լիազոր մարմիններին*** | ***-*** | ***-*** |
| ***20*** | ***Լիցենզիայի համապատասխանություն*** | ***1*** | ***-*** | ***1*** |
| ***21*** | ***Դպրոցի համակարգողի պաշտոնային պարտականությունների կատարում*** | ***14*** | ***12*** | ***2*** |

Վերոգրյալից հետևում է, որ՝ ըստ խախտումների թվի, առավել հաճախ կրկնվել են վերացման ոչ ենթակա հետևյալ բնույթների խախտումները՝

Աղյուսակ 3-ի տվյալներից հետևում է նաև, որ լիազոր մարմնի գործունեության, սովորողի դասարանից դասարան փոխադրման, հեռավար և երկարօրյա ուսուցման գործընթացներին վերաբերող **բոլոր** խախտումները **(100%)** ենթակա չեն եղել վերացման (հանձնարարական չի տրվել):

Ստուգմամբ ընդգրկված ժամանակահատվածը ներառում է վերջին երկու ուսումնական տարիները, ինչի պատճառով խախտումների գերակշռող մասը (67**%**) արդեն իսկ հնարավոր չէ վերացնել:

Ինչպես արդեն նշվել է՝ **2024 թվականի 2-րդ կիսամյակում** հանձնարարականներ տրվել են ստուգված դպրոցների **90%-ին (57 դպրոցներ):** Տրված **402** հանձնարարականները կազմել են խախտումների **30%-ը:**

Աղյուսակ 4-ում ներկայացվել են հանձնարարականների բնույթները՝ ըստ դպրոցների և խախտումների թվի (%):

***Աղյուսակ 4***

|  |  |  |  |
| --- | --- | --- | --- |
| ***Հ/Հ*** | ***Խախտման բնույթ*** | ***Դպրոցների թիվ***  ***(57)*** | ***Հանձն․-ների թիվ***  ***(402)*** |
| ***1*** | ***Մանկավարժական աշխատողների նշանակում*** | ***36*** | ***103*** |
| ***2*** | ***Սովորողների ընդունելություն, տեղափոխում, ազատում*** | ***1*** | ***1*** |
| ***3*** | ***Ներքին գնահատման գործընթաց*** | ***1*** | ***1*** |
| ***4*** | ***Խորհրդակցական մարմինների ձևավորում և գործունեություն*** | ***20*** | ***34*** |
| ***5*** | ***Օլիմպիադայի գործընթաց*** | ***1*** | ***1*** |
| ***6*** | ***Ուսուցչի թափուր տեղի մրցույթի ընթացակարգ*** | ***1*** | ***1*** |
| ***7*** | ***Ուսումնական պլանի պահանջներ*** | ***2*** | ***3*** |
| ***8*** | ***Վարչական աշխատողների ուսումնական ծանրաբեռնվածություն*** | ***9*** | ***19*** |
| ***9*** | ***Պաշտոնային պարտականությունների կատարում*** | ***47*** | ***227*** |
| ***10*** | ***Պարտադիր փաստաթղթերի գործածություն*** | ***1*** | ***2*** |
| ***11*** | ***Կառավարման խորհրդի գործունեություն*** | ***2*** | ***2*** |
| ***12*** | ***Հաստիքների հատկացում*** | ***3*** | ***5*** |
| ***13*** | ***Լիցենզիայի համապատասխանություն*** | ***1*** | ***1*** |
| ***14*** | ***Դպրոցի համակարգողի պաշտոբային պարտականությունների կատարում*** | ***2*** | ***2*** |

***Ծանոթություն****՝*

***Խորհրդակցական մարմինների ձևավորում և գործունեություն\****

*մանկավարժական խորհուրդ.* ***10*** *դպրոցներում՝* ***11,*** *մեթոդական միավորումներ․* ***8*** *դպրոցներում՝* ***9,*** *ծնողական խորհուրդ՝* ***4*** *դպրոցներում* ***4,*** *աշակերտական խորհուրդ****․ 5*** *դպրոցներում՝* ***10*** *հանձնարարական*

***Պաշտոնային պարտականություների կատարում\*\****

*տնօրենի պաշտոնային պարտականությունների կատարում․* ***10*** *դպրոցներում՝* ***30,***

*մանկավարժական աշխատողների պաշտոնային*

*պարտականությունների կատարում****․ 45*** *դպրոցներում՝* ***197*** *հանձնարարական*

Վերոգրյալից հետևում է՝

Մանկավարժական աշխատողների նշանակման **103** հանձնարարականների գերակշիռ մասը՝ **82-ը (80%)** վերաբերել է ուսուցչի, իսկ **21-ը** **(20%)՝** տնօրենի տեղակալի, տնօրենի ուսումնական գծով տեղակալի, կրթական աջակցությունների և դաստիարակչական աշխատանքների համակարգողի, հոգեբանի, ՆԶՊ առարկայի ուսուցչի, ուսուցչի օգնականի, լաբորանտի, խմբակավարի, Էլեկտրոնային կառավարման և դասավանդման ապահովման մասնագետի սահմանված կարգով նշանակմանը։

Հարկ է նշել, որ մանկավարժական աշխատողների պաշտոնային պարտականությունների կատարման **197** հանձնարարականներից **161-ը (82%)՝** վերաբերել է գրադարանավարի, իսկ **36-ը** **(18%)՝** այլ մանկավարժական աշխատողների՝ տնօրենի տեղակալի, կրթական աջակցությունների և դաստիարակչական աշխատանքների համակարգողի, ուսուցչի, ՆԶՊ առարկայի ուսուցչի, հոգեբանի, ուսուցչի օգնականի, լաբորանտի պաշտոնային պարտականությունների կատարմանը:

# *3. ԸՆԴՀԱՆՈՒՐ ՏԵՂԵԿԱՏՎՈՒԹՅՈՒՆ ԴՊՐՈՑՆԵՐԻՆ ՏՐՎԱԾ ՀԱՆՁՆԱՐԱՐԱԿԱՆՆԵՐԻ ԵՎ 2-ՐԴ ԿԻՍԱՄՅԱԿՈՒՄ ՏՆՕՐԵՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԿԱՏԱՐՈՂԱԿԱՆՆԵՐԻ ՀԱՄԱԴՐՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ*

**2024 թվականի 2-րդ կիսամյակը,** որպես հանձնարարականների կատարողականների ներկայացման ժամկետ սահմանվել է **61** դպրոցների **299** հանձնարարականների կատարման վերաբերյալ:

Գրություն չեն ներկայացրել **20 (33%)** դպրոցներ **107 (36%)** հանձնարարականների կատարման մասին։

***Կապանի հ. 13, Արտաշատի հ. 5 հիմնական,***

***Ծովասարի, Նոր Եդեսիայի, Ապարանի հ. 2., Զորականի, Խաչփարի, Գեղադիրի, Արտաբույնքի, Շատինի, Հովտաշենի, Պտղնիի, Ոսկեհատի, Վանաձորի հ. 21, Այգեշատի, Վանեվանի, Ույծի, Վարսերի, Նոյակերտի միջնակարգ,***

***Գյումրու հ. 2 ավագ դպրոցներ***

Աղյուսակ 5-ում ներկայացվել են 2-րդ կիսամյակի հանձնարարականների բնույթները

***Աղյուսակ 5***

|  |  |  |  |  |  |  |
| --- | --- | --- | --- | --- | --- | --- |
| **Հ/**  **Հ** | **Բնույթներ** | **Հանձն․-ների թիվ** | **Կատարվել է** | **Չի կատարվել** | **Կատարվել է մասամբ** | **Չի ներկայացվել** |
| ***1*** | ***Մանկավարժական աշխատողների նշանակում*** | **108** | **32** | **9** | **32** | **35** |
| ***2*** | ***Վարչական աշխատողների ուսումնական ծանրաբեռնվածություն*** | **22** | **5** |  | **9** | **8** |
| ***3*** | ***Մանկավարժական աշխատողների պաշտոնային պարտականություններ*** | **126** | **5** | **32** | **47** | **42** |
| ***4*** | ***Ներքին գնահատում*** | **3** | **3** |  |  | **-** |
| ***5*** | ***Մանկավարժական խորհրդի ձևավորում և գործունեություն*** | **8** | **4** |  |  | **4** |
| ***6*** | ***Առարկայական մեթոդական միավորումների ձևավորում և գործունեություն*** | **6** | **4** |  |  | **2** |
| ***7*** | ***Տնօրենի պաշտոնային պարտականություններ*** | ***11*** | **2** |  | **1** | **8** |
| ***8*** | ***Ծնողական խորհրդի ձևավորում և գործունեություն*** | ***3*** |  |  |  | **3** |
| ***9*** | ***Աշակերտական խորհրդի ձևավորում և գործունեություն*** | ***7*** | **5** |  |  | **2** |
| ***10*** | ***Ուսումնական պլանի պահանջներ*** | ***2*** |  |  |  | **2** |
| ***11*** | ***Հաստիքների հատկացում*** | ***3*** | **2** |  |  | **1** |
|  | **Ընդամենը** | **299** | **62** | **41** | **89** | **107** |

Վերոնշյալ տեղեկատվությունից հետևում է․

***Ըստ դպրոցներից ստացված կատարողականների՝***

***տրված 192 հանձնարարականներից***

***կատարվել է 62-ը, չի կատարվել 41-ը, կատարվել է մասամբ ՝ 89-ը***

Հանձնարարականների կատարման արդյունքների տոկոսային համամասնությունը ներկայացվել է Գծապատկեր 2-ում։

Կատարողականներ չեն ներկայացվել ուսումնական պլանի պահանջներին և ծնողական խորհրդի ձևավորմանը և գործունեությանը վերաբերող հանձնարարականների կատարման վերաբերյալ։

Ըստ դպրոցների կողմից ներկայացված կատարողականների՝

* Կատարվել են ներքին գնահատման գործընթացին, մանկավարժական խորհրդի, առարկայական մեթոդական միավորումների, աշակերտական խորհրդի ձևավորմանը և գործունեությանը, հաստիքների հատկացմանը վերաբերող հանձնարարականները։
* Մանկավարժական աշխատողների նշանակման, վարչական աշխատողների ուսումնական ծանրաբեռնվածության, տնօրենի, մանկավարժական աշխատողների պաշտոնային պարտականություններին վերաբերող հանձնարարականները համարվել են մասամբ կատարված, եթե հանձնարարականի կատարումը հավաստող փաստաթղթերը բավարար չեն եղել, ներկայացվել են մասնակի, իսկ մանկավարժական աշխատողների դեպքում՝ խախտումով նշանակված անձն ազատվել է աշխատանքից, սակայն թափուր տեղը կատարողականի ներկայացման պահին համալրված չի եղել (ուսուցչի պարագայում հայտարարվել է մրցույթ) կամ դասավանդողի, մանկավարժական աշխատողի վերաբերյալ տեղեկատվություն և հիմքեր չեն ներկայացվել (հրաման, որակավորման, մանկավարժական ստաժը հավաստող փաստաթղթեր)։

Կատարողականների համադրման արդյունքում իրականացվել է դպրոցների ռիսկերի վերագնահատում` համաձայն Կառավարության 2019 թվականի օգոստոսի 22-ի «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն (փոփոխ․՝ 2024 թվականի նոյեմբերի 15-ի N 1805) որոշման 40-44-րդ կետերի պահանջների:

# *4․ 2023, 2024 ԹՎԱԿԱՆՆԵՐԻ ԱՌԱՎԵԼ ՀԱՃԱԽ ԿՐԿՆՎՈՂ ԽԱԽՏՈՒՄՆԵՐԻ ՀԱՄԱԴՐՄԱՆ ԱՄՓՈՓ ՊԱՏԿԵՐ*

Հիմք ընդունելով տեսչական մարմնի 2023, 2024 թվականների գործունեության և ստուգումների տարեկան ծրագրերը, ի կատարումն տեսչական մարմնի ղեկավարի համապատասխան հրամանների՝ **2023 և** **2024** թվականներին իրականացվել են ստուգումներ, համապատասխանաբար՝ **120 և 111** դպրոցներում։

Ելնելով ստուգման արդյունքների ամփոփ տեղեկատվությունից՝

* չնայած այն հանգամանքին, որ **2024** թվականին

**ստուգված դպրոցների թիվը նվազել է** 2023 թվականի համեմատ **8%-ով,**

* **խախտումների թիվն** ընդհակառակը՝ **աճել է 35%-ով։**

Համադրելով առավել հաճախ կրկնվող խախտումների բնույթները (%)՝ պարզվել է․

* **2 տարիներին էլ առավել հաճախ կրկնվել են**

**նույն բնույթների խախտումները․**

Ելնելով վերոգրյալից՝

* 2 տարիներին էլ ամենամեծ տոկոսային թիվը կազմել է մանկավարժական աշխատողների նշանակման վերաբերյալ խախտումը,
* Չնայած նրան, որ խախտումների ընդհանուր թվի նկատմամբ մանկավարժական աշխատողների նշանակման խախտումների տոկոսային թիվը **նվազել է 24%-ից 21%,** այդ խախտումների միջին թվերի համեմատության մեջ **2024 թվականին գրանցվել է աճ 28%-ով** (2023թ․-ին խախտումների միջին թիվը կազմել է 3,6, 2024թ․-ին՝ 4,6)։
* Խախտումների ընդհանուր թվի նկատմամբ խորհրդակցական մարմինների ձևավորման և գործունեության խախտումների տոկոսային թիվը **2 տարիներին էլ նույնն է՝** **17%,** այնինչ այդ խախտումների միջին թվերի համեմատության մեջ **2024 թվականին գրանցվել է խախտումների աճ 52%-ով** (2023թ․-ին խախտումների միջին թիվը կազմել է 2,5, 2024թ․-ին՝ 3,8)։
* Եթե խախտումների ընդհանուր թվի նկատամամբ պաշտոնային պարտականությունների կատարման տոկոսային թիվը **2024 թվականին աճել է 10%-ից 20%,** ապա խախտումների միջին թվերի համեմատության դեպքում **աճել է** **221%-ով** (2023թ․-ին խախտումների միջին թիվը կազմել է 1,4, 2024թ․-ին՝ 4,5)։

Գծապատկեր 3-ում ներկայացվել է 2023 և 2024 թվականներին ստուգված դպրոցների տոկոսային համամասնությունը՝ ըստ դպրոցների ենթակայության։

Համադրվել են ըստ ենթակայության այն դպրոցների ստուգման արդյունքները, որոնց քանակը 2 տարիներին էլ կազմել է այդ տարվա ստուգված դպրոցների առնվազն 6%-ը․ ԿԳՄՍ նախարարություն (12%/10%), Երևանի քաղաքապետարան (18%/18%), ՀՀ Արմավիրի (17%/11%), Արարատի (6%/10%), Լոռու (9%/8%), Գեղարքունիքի (7%/8%) մարզպետարանների ենթակայության դպրոցներ։

Աղյուսակ 6-ում ներկայացվել այդ դպրոցների երկու տարիների ստուգման արդյունքում հայտնաբերված առավել հաճախ կրկնվող խախտումների բնույթները։

***Աղյուսակ 6***

|  |  |  |  |  |  |
| --- | --- | --- | --- | --- | --- |
| ***Դպրոցների թիվ (%)*** | ***Առավել հաճախ կրկնվող խախտումների բնույթներ*** | ***2023թ․ 120 դպրոց*** | ***Ստուգված դպրոցների թիվ (%)*** | ***Առավել հաճախ կրկնվող խախտումների բնույթներ*** | ***2024 111 դպրոցներ*** |
| ***խախտումների թիվ (%)*** | ***խախտումների թիվ (%)*** |
| ***Երևան*** | | | | | |
| ***21 (18%) դպրոց*** | ***կադր*** | ***108 (44%)*** | ***20 (18%) դպրոց*** | ***խորհրդակցական*** | ***79 (20%)*** |
| ***ուսուցչի մրցույթ*** | ***32 (13%)*** | ***կադր*** | ***67 (17%)*** |
| ***պաշտոնային*** | ***26 (11%)*** | ***համակազմ*** | ***59 (15%)*** |
| ***ՀՀ ԿԳՄՍ*** | | | | | |
| ***14 (12%) դպրոց*** | ***կադր*** | ***22 (28%)*** | ***11 (10%) դպրոց*** | ***կադր*** | ***41 (23%)*** |
| ***ուսպլան*** | ***19 (24%)*** | ***ուսուցչի մրցույթ*** | ***35 (20%)*** |
| ***համակազմ*** | ***15 (19%)*** | ***պաշտոնային*** | ***27 (15%)*** |
| ***ՀՀ Արմավիրի մարզ*** | | | | | |
| ***20 (17%) դպրոց*** | ***կադր*** | ***93 (26%)*** | ***12 (11%) դպրոց*** | ***պաշտոնային*** | ***70 (33%)*** |
| ***ուսուցչի մրցույթ / համակազմ*** | ***47 (13%)/46 (13%)*** | ***կադր*** | ***42 (20%)*** |
| ***խորհրդակցական*** | ***45 (12%)*** | ***խորհրդակցական*** | ***36 (17%)*** |
| ***ՀՀ Արարատի մարզ*** | | | | | |
| ***7 (6%)***  ***դպրոց*** | ***կառավարման խորհուրդ*** | ***18 (26%)*** | ***11 (10%) դպրոց*** | ***պաշտոնային*** | ***74 (30%)*** |
| ***ներքին գնահատում*** | ***14 (21%)*** | ***խորհրդակցական*** | ***61 (25%)*** |
| ***խորհրդակցական*** | ***11 (16%)*** | ***կառավարման խորհուրդ*** | ***42 (17%)*** |
| ***ՀՀ Լոռու մարզ*** | | | | | |
| ***11 (9%)***  ***դպրոց*** | ***խորհրդակցական*** | ***65 (32%)*** | ***9 (8%) դպրոց*** | ***խորհրդակցական/կադր*** | ***70 (28%)/68 (28%)*** |
| ***կադր*** | ***41 (20%)*** | ***կառավարման խորհուրդ*** | ***28 (11%)*** |
| ***օլիմպիադա*** | ***35 (17%)*** | ***ուսուցչի մրցույթ*** | ***21 (9%)*** |
| ***ՀՀ Գեղարքունիքի մարզ*** | | | | | |
| ***8 (7%)***  ***դպրոց*** | ***խորհրդակցական*** | ***24 (20%)*** | ***9 (8%) դպրոց*** | ***պաշտոնային*** | ***70 (27%)*** |
| ***ներքին գնահատում*** | ***20 (16%)*** | ***կադր*** | ***68 (26%)*** |
| ***օլիմպիադա*** | ***18 (15%)*** | ***խորհդակցական*** | ***33 (13%)*** |

Համադրվել են առավել հաճախ կրկնվող այն խախտումների բնույթները, որոնք արձանագրվել են և´ 2023, և´ 2024 թվականներին և համընկել՝ տվյալ տարվա դպրոցների ստուգման արդյունքում արձանագրված առավել հաճած կրկնվող խախտումների բնույթների հետ։ Այսպես․

**Մանկավարժական աշխատողների նշանակման խախտումներ** երկու տարիներին էլ առավել հաճախ արձանագրվել են ԿԳՄՍ նախարարության (28%/23%), Երևանի քաղաքապետարանի (44%/17%), ՀՀ Արմավիրի (26%/20%) և Լոռու (20%/28%) մարզպետարանների ենթակայության դպրոցներում։

Երևանի քաղաքապետարանի ենթակայության դպրոցներում, որոնք ստուգվել են նույն քանակական համամասնությամբ՝ 18%, մանկավարժական աշխատողների նշանակման խախտումների տոկոսային թվերի տարբերությունը**27% է,** իսկ միջինացված թիվը **նվազել է** **33%-ով** (խախտումների միջին թիվը 2023թ-ին 5,1 է, 2024թ-ին՝ 3,4)։

ՀՀ Արմավիրի մարզպետարանի ենթակայության դպրոցներում այս բնույթի խախտման տոկոսային թիվը նույնպես **նվազել է.** տոկոսային թվերի տարբերությունը **6% է,** իսկ խախտումների միջին թիվը նվազել է **26%-ով** (2023թ-ին՝ 4,7, 2024թ-ին՝ 3,5)։ Հարկ է նշել, որ 2024 թվականին նվազել է նաև այս մարզի ստուգված դպրոցների թիվը։

ՀՀ Լոռու մարզպետարանի ենթակայության դպրոցների դեպքում մանկավարժական աշխատողների նշանակման խախտումներն աճել են․ խախտումների ընդհանուր թվի նկատմամբ խախտումների տոկոսային թիվը **աճել է (տոկոսային թվերի տարբերությունը 8% է) ,** իսկ խախտումների միջին թիվը **աճել է** **105%-ով** (2023թ-ին՝ 3,7, 2024թ-ին՝ 7,6)։

Այլ է պատկերը ԿԳՄՍ նախարարության ենթակայության դպրոցների դեպքում։ Այսպես․

ԿԳՄՍ նախարարության ենթակայության դպրոցների դեպքում մանկավարժական աշխատողների նշանակման խախտումների տոկոսային թիվը խախտումների ընդհանուր թվի նկատմամբ **նվազել է (տոկոսային թվերի տարբերությունը 5% է)**, իսկ խախտումների միջիացված թվերի մասով **առկա է աճ 131%-ով** (2023թ-ին՝ 1,6 խախտում, 2024թ-ին՝ 3,7)։

**Խորհրդակցական մարմինների ձևավորման և գործունեության խախտումներ** երկու տարիներին էլ առավել հաճախ արձանագրվել են ՀՀ Արարատի (16%/25%), Արմավիրի (12%/17%), Գեղարքունիքի (20%/13%) և Լոռու (32%/28%) մարզպետարանների ենթակայության դպրոցներում։

ՀՀ Գեղարքունիքի և Լոռու մարզպետարանների ենթակայության դպրոցներում այս խախտումների տոկոսային թիվը **նվազել է** համապատասխանաբար՝ **20%-ից 13%** և **32%-ից 28%,** սակայն երկու դեպքում էլ **առկա է միջինացված թվերի աճ․** ՀՀ Գեղարքունիքի մարզպետարանի ենթակայության դպրոցների դեպքում՝ **23%-ով** (2023թ․ին՝ 3, 2024թ․-ին՝ 3,7)**,** իսկ ՀՀ Լոռու մարզպետարանի ենթակայության դպրոցների դեպքում՝ **32%-ով** (2023թ․ին՝ 5,9, 2024թ․-ին՝ 7,8)**:**

ՀՀ Արարատի և Արմավիրի մարզպետարանների ենթակայության դպրոցների դեպքում խախտումների տոկոսային թվերը ընդհանուրի նկատմամբ **աճել են,** համապատասխանաբար՝ **16%-ից 25% և 12%-ից 17%,** ընդ որում 2024 թվականին ՀՀ Արարատի մարզում ստուգվել են տոկոսային համամասնությամբ ավելի շատ, իսկ Արմավիրի մարզում ավելի քիչ թվով դպրոցներ։ Հարկ է նշել, որ ՀՀ Արարատի մարզպետարանի ենթակայության դպրոցների դեպքում խախտումների միջին թիվը **աճել է 244%-ով** (2023թ․ին՝ 1,6, 2024թ․-ին՝ 5,5), իսկ Արմավիրի մարզպետարանի ենթակայության դպրոցների դեպքում՝ **30%-ով** (2023թ.-ին՝ 2,3, 2024թ.-ին՝ 3):

Այսպիսով, համադրման արդյունքում պարզվել է, որ 2024 թվականին առավել հաճախ կրկնվող մանկավարժական աշխատողների նշանակման և խորհրդակցական մարմինների ձևավորման և գործունեության խախտումների միջին թվերը աճել են, բացառությամբ՝ Երևանի քաղաքապետարանի և ՀՀ Արմավիրի մարզպետարանի ենթակայության դպրոցների, որտեղ առկա է մանկավարժական աշխատողների նշանակման խախտումների միջին թվերի նվազում։

# *5.ԱՄՓՈՓՈՒՄ*

Ինչպես արդեն նշվել է հաշվետվությունում՝ **2024 թվականի 2-րդ կիսամյակում** ստուգված բոլոր **63** դպրոցներում արձանագրվել են **1362** խախտումներ, որոնց վերացնելու նպատակով տեսչական մարմնի ղեկավարի համապատասխան կարգադրագրերով տրվել է **402** հանձնարարական: Խախտումները վերացնել հնարավոր չէ **67%-**ի դեպքում:

**2024 թվականի 2-րդ կիսամյակը,** որպես հանձնարարականների կատարողականների ներկայացման ժամկետ սահմանվել է **61** դպրոցների **299** հանձնարարականների համար: Գրություն չեն ներկայացրել **20 (33%)** դպրոցներ **107** **(36%)** հանձնարարականների կատարման մասին։

Ըստ դպրոցներից ստացված կատարողականների՝ տրված **192** հանձնարարականներից կատարվել է **33%-ը,** չի կատարվել **21%-ը,** մասամբ է կատարվել՝ **46%-ը:**

Ըստ տնօրենների ներկայացրած գրությունների՝ հանձնարարականների մի մասի կատարումը դեռևս ընթացքի մեջ է (կատարվել է մասամբ), որը հետագայում վերածվում է խնդրի։ Այսպես․ տնօրենների զգալի մասը հետագայում լրացուցիչ չի ներկայացնում տեղեկատվություն հանձնարարականների վերջնական կատարման վերաբերյալ, որիհետևանքով մեծանում է տվյալ դպրոցի ռիսկայնությունը և հաջորդ տարվա ստուգումների ծրագրում ընդգրկվելու հավանականությունը:

Մի շարք դեպքերում լիազոր մարմինների ղեկավարները տեսչական մարմնի ղեկավարին ուղղած պատասխան գրություններին կից ներկայացնում են խախտում կատարած դպրոցների տնօրենների բացատրությունները։Հարկ է նշել, որ որոշ դեպքերում գրություններին կից ներկայացնում են նաև **իրենց (ոչ թե տեսչական մարմնին)** հասցեագրված կատարողականները:

Տեսչական մարմնի ղեկավարի **կարգադրագրերը տրվում են դպրոցների տնօրեններին,** որտեղ հստակ նշվում են **տեսչական մարմնին** **տեղեկացման** ժամկետները և ոչ պատշաճ կատարման հետևանքները, իսկ դպրոցների **ռիսկը վերագնահատվում է** ստուգման արդյունքում տրված հանձնարարականի և դրա կատարման վերաբերյալ **տեսչական մարմնում դպրոցից ստացված գրությամբ ներկայացված տեղեկության** համադրման կամ հանձնարարականի կատարման նկատմամբ իրականացված վերահսկողության արդյունքների հիման վրա։

Խնդիրը լուծելու նպատակով տեսչական մարմնի ղեկավարի կողմից գրություններ են ուղղվել լիազոր մարմինների ղեկավարներին չկատարված և (կամ) մասամբ կատարված (ընթացքի մեջ գտնվող) հանձնարարականների կատարման վերաբերյալ լրացուցիչ տեղեկատվություն ստանալու նպատակով՝ նշելով, որ **կատարողականները դպրոցների կողմից ներկայացվեն տեսչական մարմին:**

Տեսչական մարմնի 2024 թվականի գործունեության ծրագրով վերահսկողության ոլորտներում խնդիրների և ռիսկերի նվազեցմանն ու վերացմանն ուղղված միջոցառումների նպատակներից և ակնկալվող արդյունքներից է ստուգումների տարեկան ծրագրում ներառված դպրոցների կողմից կրթության բնագավառը կարգավորող օրենսդրության պահանջների պահպանման ապահովումը, կրթության որակի բարձրացումը, կրթության արդյունավետ կազմակերպմանը աջակցումը։

Ստուգումների արդյունքները փաստում են, որ դպրոցների գերակշիռ մասը պատշաճ չի կատարում օրենսդրական պահանջները։

Տեսչական մարմնի կողմից ստուգումների արդյունքների ամփոփումը և դրա արդյունքում վեր հանված խնդիրների ու խախտումների ներկայացումը ԿԳՄՍ նախարարությանը, լիազոր մարմիններին և տնօրեններին հնարավորություն կտան կրկին անդրադարձ անելու առկա խնդիրներին, օրենսդրական պահանջների կատարման ապահովմանը։

Ստուգումների արդյունքում հայտնաբերված խախտումների կրկնումը հետագայում կանխարգելելու, ինչպես նաև խախտումները վերացնելու նպատակով **առաջարկվում է՝**

***Տնօրեններին.*** *սահմանել պատշաճ վերահսկողություն դպրոցի կրթական գործընթացի կազմակերպման, խորհրդակցական մարմինների գործունեության, վարչական և մանկավարժական աշխատողների աշխատանքային պարտականությունների կատարման նկատմամբ, մանկավարժական աշխատողների նշանակումն իրականացնել համաձայն պաշտոնների նկարագրերի, սահմանված կարգով անցկացնել ուսուցչի թափուր տեղի համար մրցույթը, դպրոցի սովորողների համակազմի ձևավորումը և այլն:*

***Լիազոր մարմնին.*** *սահմանել պատշաճ վերահսկողություն դպրոցների կողմից կրթության բնագավառը կարգավորող օրենսդրության պահանջների կատարման նկատմամբ:*

***Ռիսկի գնահատման, ստուգումների պլանավորման,***

***վերլուծությունների և գնահատման վարչություն***